Insajder | Višković u Kostajnici: Vlada će pružiti svu potrebnu pomoć\nPredsjednik Vlade Republike Srpske Radovan Višković rekao je danas tokom posjete opštini Kostajnica da će Vlada pružiti pomoć lokalnim zajednicama pogođenim poplavama.\nVišković je rekao da će, kada prođe krizna situacija, lokalne zajednice sa svojim komisijama procijeniti štetu i tada će se tačno znati na koji način će se pomoći lokalnim zajednicama kako bi one mogle ispoštovati ljude i privredne subjekte angažovane sa mehanizacijom i ljudstvom, te kako bi se razumno podijelili troškovi.\nOn je izjavio novinarima da su poplave koje su zadesile Srpsku proteklih dana najavljene i da je Civilna zaštita već 8. maja upozorila sve načelnike i gradonačelnike da obrate pažnju i da prate situaciju, te da su institucije reagovale na vrijeme.\nPrema njegovim riječima, zaštićeni su, prije svega, ljudski životi i materijalna dobra.\n"Ima štete na poljoprivrednom zemljištu, ima i poplavljenih objekata i Vlada Srpske će iz Fonda solidarnosti pomoći poplavljenim lokalnim zajednicama i njihovom stanovništvu da koliko-toliko ublaže posljedice poplava. Moramo biti realni i pošteni i reći da se ne može očekivati da se u potpunosti isplati šteta jer ona će vjerovatno biti milionska, ali sigurno nećemo nijednu našu lokalnu zajednicu ostaviti bez pomoći", rekao je Višković.\nPremijer Republike Srpske je obišao Ulicu Ranka Šipke koju je poplavila rijeka Una, te potok Tavija koji je regulisan uz pomoć Vlade Republike Srpske i naglasio značaj izgradnje ovakvih objekata.\n"Da kojim slučaj ovaj objekat nije izgrađen mi bismo danas ovdje imali situaciju da čitav grad bude pod vodom i ovo je način kako se boriti protiv poplava", istakao je Višković, dodajući da je Vlada Srpske proteklih godina dosta uložila u zaštitu od poplava.\nOn je naveo da su prioritet bile visoke vode kao što su Sava i Drina i najavio za nekoliko dana u Trebinju razgovore sa predstavnicima Svjetske banke za obnovu i razvoj kako bi se realizovali novi projekti vodozaštite da bi se neke buduće nepogode mogle držati pod kontrolom.\nNačelnik opštine Kostajnica Drago Bundalo rekao je da vanredne mjere odbrane od poplava na području ove opštine ostaju na snazi, iako je trenutna situacija relativno dobra.\n"Mi smo preživjeli izlivanje rijeke Strigove koja se povukla u korito, a ostale bujične rječice su ovaj put bile mirne zahvaljujući Vladi Republike Srpske uz čiju pomoć smo uradili regulaciju rječice Tavije", rekao je Bundalo.\nOn je dodao da se sada prati rijeka Una koja je poplavila poljoprivredno zemljište, 20 kuća i prateće objekte, te izrazio nadu da će Vlada Srpske imati razumijevanja i pružiti pomoć manjim opštinama finansijski ili gorivom koje treba da bude nadoknađeno subjektima koji su pomagali za vrijeme poplave i koji će pomagati u sanaciji nakon što se voda povuče.\nPredsjednik Skupštine Prijedora podnio ostavku


RNIDS umetnicima poklanja .rs domen – Personal magazin\nAsocijacija gitarista Vojvodine (www.agv.org.rs), organizuje muzičko takmičenje World Guitar Competition, otvoreno za sve kompozitore u svetu, koji su specijalno za ovu priliku komponovali nova, originalna dela za gitaru. Žiri sastavljen…\nAsocijacija gitarista Vojvodine (www.agv.org.rs), organizuje muzičko takmičenje World Guitar Competition, otvoreno za sve kompozitore u svetu, koji su specijalno za ovu priliku komponovali nova, originalna dela za gitaru. Žiri sastavljen od poznatih kompozitora izabraće tri pobedničke kompozicije, a pobednik će biti proglašen 12. marta posle premijernog izvođenja na velikom finalu\nu Novom Sadu i Vojvođanskom festivalu klasične gitare.\nTakmičenje World Guitar Competition predstavlja spoj umetnosti i savremenih tehnologija i namenjeno je gitaristima između 18 i 30 godina. U prvoj fazi takmičenja, učesnici šalju svoje snimke sa kompozicijama, koje učesnici postavljaju na veb, a stručni žiri bira deset najboljih koji će se naći u velikom finalu.\nBudući da se takmičenje u kvalifikacionom delu odvija preko veba, Registar nacionalnog internet domena Srbije (RNIDS), odlučio je da najbolje plasiranim takmičarima besplatno registruje po jedan internet domen.\nRNIDS umetnicima poklanja .rs domen was last modified: March 8th, 2011 by Redakcija\n.rsAsocijacija gitarista VojvodineDomeniRNIDS


Povređena kurdska poslanica u intervenciji turske policije\nTanjug 17. aprila 2019. 18:21\nDIJARBAKIR – Jedna poslanica prokurdske opozicije u Turskoj povređena je kada je policija intervenisala vodenim topovima da bi rasterala demonstrante protiv rezultata martovskih lokalnih izbora u jugoistočnoj Turskoj, preneli su Rojtersu svedoci sa lica mesta.\nRemzija Tosun iz Narodne demokratske stranke (NDP) je bačena na zemlju, što je izazvalo gubitak svesti, ali su snimci sa interneta pokazali da nije bilo namere i da policija nije gađala direktno nju. Tosun je zatim odvedena u bolnicu, potvrdili su svedoci.\nProšle nedelje njena partija je saopštila da je bila oštećena u „organizovanoj političkoj zaveri“ nakon što je Centralna izborna komisija (YSK) odlučila da nekoliko izabranih gradonačelnika NDP-a ne može da preuzme dužnost jer su prethodno bili otpušteni iz javne službe na osnovu vladine uredbe.\nUmesto izabranih kandidata iz prokurdske partije, YSK je odlučila da kao pobednike proglasi kandidate sledeće po dobijenom broju glasova, tj. kandidate vladajuće stranke turskog predsednika Redžepa Tajipa Erdogana – Stranke pravde i razvoja (AKP).\nDemonstranti su se okupili u okrugu Baglar u Dijarbakiru, glavnom gradu pokrajine na jugoistoku Turske, koji je pretežno kurdski, u znak protesta protiv odluke YSK da se pobednicima na izborima proglase drugoplasirani kandidati, članovi AKP.\nPolicija je reagovala nakon što su demonstranti ignorisali naredbe da se raziđu i intervenisali su po masi sa vodenim topovima.\nHDP je na poslednjim lokalnim izborima uspeo je da pobedi u 70 opština, međutim, uprkos izbornoj pobedi, ni u jednoj opštini nisu uspeli da dođu na vlast.\nProkurdska stranka je i tokom 2016. izgubila vlast u nekoliko opština u kojima je pobedila na izborima 2014.godine jer je u njima proglašena državna uprava, a izabrani načelnici su smenjeni od strane postavljenih državnih službenika.\nTurska vlada tvrdi da je čitav HDP povezan sa militantnom kurdskom organizacijom Radnička stranka Kurdistana (PKK), šro je ova partija demantovala ali su stotine njihovih članova otpušteni ili zatvoreni, navodi agencija.


KULTIM - književnost, poezija, stvaralaštvo, kultura » Blog Archive » “ODABRANA DELA” LJUBOMIRA SIMOVIĆA\n“ODABRANA DELA” LJUBOMIRA SIMOVIĆA\n“Odabrana dela” akademika Ljubomira Simovića u 12 tomova predstavljena su u biblioteci Srpske akademije nauka i umetnosti. O Simovićevom delu govorili akademik Predrag Palavestra, prof.dr Jovan Delić i akademik Milosav Tešić.\n“Beogradska knjiga” objavila je celokupno delo pesnika, dramskog pisca, esejiste, pripovedača, publiciste, književnog kritičara i analitičara Ljubomira Simovića.\nPored recenzenata, akademika Predraga Palavestre i profesora dr Jovana Delića, o Simovićevom opusu je govorio je akademik Milosav Tešić.\nIz tekstova recenzenata se mogla dobiti slika šta sadrži 12 impresivnih tomova, u opremi dostojnoj veličine i značaja Simovićevog raznovrsnog stvaralaštva.\nPalavestra je stavio akcenat na autorovo javno i kritičarsko delovanje jer on je “svagda bio i ostao na vrelom poprištu društvenih zbivanja”.\nDelić je dao pregled celokupnog Simovićevog dela, deleći ga na šest segmenata, naglasivši da su svi podjednako značajni i da ovakva odabrana dela “daju puni uvid u širinu, raznovrsnost, razuđenost i bogatstvo jednog moćnog opusa”.\nPoezija kao središte\nAkademik Tešić, Simovićev “sabrat” na planu poezije, napisao je studiju naslovljenu “Košava duva i u ‘Obećanoj zemlji’” u kojoj je prepoznao da je izvorište i utok svim Simovićevim literarnim delima poezija.\nIlustrujući to Simovićevim stihovima, on je govorio o pesnikovom odnosu prema dvema temama - boje i neprekidno praćenje godišnjih ciklusa u prirodi.\nSimović je otkrio da je “pišući o poeziji, slikarstvu i pozorištu pisao o onom što voli”, a pišući o politici pisao je o onome od čega se branio.\nNabrajajući ličnosti i teme kojima se bavio, Simović je naglasio da je “svemu pristupao iz pozicije pesnika”.\n“Pišući o slikarima i vajarima nisam se pretvarao u likovnog kriitčara ili istoričara umetnosti, pisao sam kao pesnik koji voli sliku i skulpturu”, rekao je Simović i dodao da se pišući o politici nije pretvarao “u političkog analitičara ili, još gore, političara”, već “kao pesnik koji se oseća dužnim da se javno usprotivi politici koja nas uvlači u sukobe sa susedima i svetom i sa samima sobom”.\n“Bilo čim da sam se bavio, poezija je za mene uvek bila središte iz koga sve polazi, u kome se sve ukršta i na kraju sabira”, zaključio je Simović.


Vinski bal 2016 uz grupu Neverne bebe - Vlasotince InfoDesk\nOve godine u Vlasotincu će se 26. i 27. avgusta održati 31. Vinski bal, tradicionalna privredno-turistička i kulturna manifestacija.\n„Prvi Vinski bal održan je 1960. godine i od tada održava se sa prekidima. Ove godine manifestacija se održava po 31. put. Podsećanja radi, 70-tih godina vinogradarstvo je u Vlasotincu bilo u ekspanziji i u to vreme proizvodile su se ogromne količine dobrog vina. Opština podržava ovu manifestaciju jer su u poslednjih 15 godina vinogradi zapušteni, a naš cilj je da oživimo vinogorje, da podstaknemo mlade ljude da se bave vinogradarstvom i vinarstvom pre svega kroz otvaranje vinskih podruma jer je naše područje veoma kvalitetno za gajenje vinove loze. Što se finansija tiče u opštinskom budžetu za Vinski bal 2016 predviđena su sredstva u iznosu od oko dva miliona dinara – rekao je Zoran Todorović, predsednik opštine na današnjoj konferenciji za novinare, održanoj u galeriji Narodne biblioteke „Desanka Maksimović“.\nO programu i sadržajima koji će se odvijati u toku ove dvodnevne manifestacije prisutne je upoznao Boško Stančić, zamenik predsednika i direktor Direkcije Vinskog bala 2016:\n„Ove godine imamo novine u programu, po prvi put ćemo organizovati međunarodni sajam vina kao i plivanje za vinski krst. Ali nisu izostali sadržaji poput izbora Boginje vina, izbora najbolje pesme i karikature na temu vina i grožđa, izbor najboljih vina i izbor najboljeg vinogradara. U kulturno-zabavnom delu predvideli smo nastupe folklornh ansambala, plesnih grupa, nastup mališana PU „Milka Dimanić“, mažoretkinje… Prvog dana Vinskog bala na Letnjoj pozornici organizovali smo koncert grupe Neverne bebe, a drugog dana koncert Marinka Rokvića“.\nO međunarodnom salonu vina – „Vina juga“ govorio je Svetislav Petrović, član Direkcije Vinskog bala i predsednik Skupštine Vinskog viteškog reda „Simeon“, koji je između ostalog rekao:\n„Drugog dana Vinskog bala biće organizovan međunarodni salon vina – Vina juga. Pozvane su najpoznatije vinarije iz Srbije kojih u ovom trenutku ima oko 90 registrovanih, što nam govori da razvoj vinogradarstva ide u dobrom i pozitivnom smeru. Ovo će ujedno biti i prilika da se naši proizvođači vina i grožđa uključe, dobiju prostor za izlaganje svojih vina, a istovremeno kroz kontakte razmene iskustva. Očekujemo da će biti prisutni i vinari iz Mađarske, Bugarske, Crne Gore i Makedonije. U sklopu salona organizovaćemo stručna predavanja na temu vina i vinove loze. Nadamo se da će organizovanje salona postati tradicija kao što je i sama manifestacija Vinski bal“.\nObjavljeno: 04.08.2016 | Autor: InfoDesk\nVinski bal 2016 – Otvoren konkurs za najbolje vino i vinogradara\nVinski bal poslednjeg vikenda u avgustu


Bajden se sastao sa ukrajinskim predsjednikom – Adriatic News\nBajden se sastao sa ukrajinskim predsjednikom\nDamjanović radio u interesu države, preispitati odluku\non 25/10/2021 at 14:47\nGrupa zaposlenih u Upravi prihoda i carina, kao i određeni broj građana uputili su ministru finansija i socijalnog staranja Milojku Spajiću inicijativa u kojoj traže da preispita odluku da Aleksandru Damjanoviću ne bude produžen mandat na čelu te institucije.\non 25/10/2021 at 14:44\nSve vrste goriva od ponoći će u Crnoj Gori biti skuplje tri do četiri centa, saopšteno je iz Ministarstva kapitalnih investicija.\nASK postupa selektivno, smijeniti rukovodstvo\non 25/10/2021 at 14:28\nDemokratska narodna partija uputila je Skupštini, inicijative za kontrolno i konsultativno saslušanje čelnika ASK-a povodom afera bivših visokih funkcionera. U toj partiji smatraju da postoji selektivnost u radu ASK-a te da je neophodno smijeniti kompletno rukovodstvo te agencije.\nZbog nelegalne eksploatacije šljunka reagovala i policija\non 25/10/2021 at 14:03\nZbog nelegalne eksploatacije šljunka na Morači inspektor za vode sačinio je službenu zablješku, a od jedne osobe su prikupljena obavještanja na navedene okolnosti, saopštila je Uprava policije.\nPaviljon CG dnevno posjeti i 5.000 ljudi\non 25/10/2021 at 13:44\nIako je prošlo manje od mjesec od početka Expo 2020, Paviljon Crne Gore zavrijedio je pažnju velikog broja posjetilaca. Sve češće su vidljive gužve i broj posjeta je u porastu, pa se tako samo u toku jednog dana i preko 5.000 hiljada ljudi zanima za Paviljon Crne Gore, saopšteno je iz Ministarstva ekonomskog razvoja.\nLikvidna sredstva u avgustu 1,44 milijarde eura\non 25/10/2021 at 13:28\nProsječna likvidna sredstva banaka u avgustu su iznosila 1,44 milijarde eura, što je 13,2 odsto više nego u julu.\non 25/10/2021 at 13:20\nStara garda LSCG predala listu za izbore na CT\non 25/10/2021 at 12:54\nStara garda LSCG prva je politička partija koje je predala listu odbornika OIK Prijestonice za lokalne izbore na Cetinju planirane za 05.decembar. Nosilac liste je Goran Vušurović.\nU emisiji "Naglas" o nacionalnoj bezbjednosti u CG\non 25/10/2021 at 12:40\nDa li je ugrožena nacionalna bezbjednost Crne Gore? Kako u vlasti i opoziciji vide aktuelne prilike?Teme su emisije "Naglas" koja se emituje večeras od 20 sati na Prvom programu TVCG.\nOdbor sjutra o poslovanju Skupštine u ranijim sazivima\non 25/10/2021 at 12:19\nOdbor za politički sistem, pravosuđe i upravu obaviće sjutra konsultativno saslušanje radi prikupljanja informacija i činjenica o postupanju i aktivnostima organa vlasti u vezi pronevjere novca i falsifikovanja isprava u računovodstvu ranijih saziva Skupštine.\nRaičević primio delegaciju albanskog ratnog broda: Udruženim...\non 25/10/2021 at 14:02\nRaičević je rekao "kako Crna Gora i Albanija sprovode zajedničke projekte prekogranične saradnje, a da je najznačajniji projekat izgradnje i otvaranja novog graničnog prelaza Ckla-Zogaj koji će dodatno zbližiti dvije države i olakšati komunikaciju i privrednu djelatnost mještanima"\nSindikalna organizacija CNP: Sistemski problemi zaposlenih ne...\non 25/10/2021 at 13:53\n"Uvažavajući činjenicu da je za zaposlene u kulturi, po prvi put u Crnoj Gori, na području Prijestonice obezbijeđeno 65 stanova čiji je otkup omogućen po povoljnijim uslovima, zaposleni u CNP-u izražavaju i danas, kao što su i u prethodnom periodu, nezadovoljstvo činjenicom da ne mogu, niti bi u dogledno vrijeme mogli riješiti svoje stambene potrebe"\nČurović zadovoljan pripremama u Rimu\non 25/10/2021 at 13:52\nOn očekuje da će reprezentacija spremno dočekati najveći izazov od formiranja\non 25/10/2021 at 13:41\nPrema odredbama Uredbe o načinu obrazovanja maksimalnih maloprodajnih cijena naftnih derivata, naredni obračun će se obaviti 8. novembra, a eventualno izmijenjene vrijednosti naftnih derivata važiće od 9. novembra\nBoje jutra: Koje mjere bi mogle obuzdati pandemiju koronavirusa?\non 25/10/2021 at 13:37\nSagovornica Boja jutra biće primarijus dr Slavica Plavšić, pulmolog, koja iako u penziji, nije prestala da pomaže ljudima\nDalić objavio spisak za mečeve odluke\nHrvati do kraja kvalifikacija gostuju Malti (11.11.), a tri dana kasnije dočekuju Rusiju\non 25/10/2021 at 13:26\nNeophodne temeljne promjene u tužilaštvu, da bi ono postalo imuno na političku volju, koja po pravilu nije garancija vladavine prava, ocijenila je Tea Gorjanc Prelević (HRA). Crna Gora je do sada uporno izbjegavala bilo koji vid procesuiranja pozicioniranih osoba za ratne zločine, iako su za pojedine postojale osnovane sumnje, pa i dokazi, a koji nikada nijesu bili ni u izviđajnim fazama postupka pred tužilaštvom, upozorava Tamara Milaš (CGO)\non 25/10/2021 at 13:07\nIz IJZCG su kazali da je do 15 časova prijavljen oporavak kod 595 pacijenata\nPolitiko o novom ambasadoru Crne Gore u EU: Predstaviće zemlju kao...\non 25/10/2021 at 13:06\nKao svoj glavni zadatak postaviće "nadgledanje završne faze pristupanja Crne Gore EU uz obnovljenu posvećenost vladavini prava"\nSvetislav Pešić izašao iz bolnice i vratio se na posao\non 25/10/2021 at 13:01\nKako se navodi na sajtu Saveza, Pešić je napustio Klinički centar Srbije, osjeća se dobro i odmah se vratio redovnim reprezentativnim obavezama\nVrijeme za preokret u upravljanju gradom\non 25/10/2021 at 12:13\nHajduković na čelu izborne liste na Cetinju\non 25/10/2021 at 11:57\nNeformalna grupa građana sa izbornom listom „Ekološka Knjaževina Stara Crna Gora“, čiji je nosilac Dragan Hajduković, učestvovaće ne lokalnim izborima na Cetinju 5. decembra.\nAbazoviću Povelja Majke Tereze\non 25/10/2021 at 10:42\nU okviru zvanične posjete Sjedinjenim Američkim Državama, potpredsjednik Vlade Crne Gore Dritan Abazović obavio je nekoliko sastanaka i sa predstavnicima mnogobrojne dijaspore u Njujorku, saopšteno je iz Vlade Crne Gore.\nSekulović u zvaničnoj posjeti Briselu\non 25/10/2021 at 10:04\nMinistar unutrašnjih poslova i koordinator Ministarstva pravde, ljudskih i manjinskih prava Sergej Sekulović predvodi delegaciju Vlade Crne Gore, koja će od 25. do 29. oktobra boraviti u zvaničnoj posjeti Briselu i evropskim institucijama.\nSaradnja parlamenata CG i Azerbejdžana na zavidnom nivou\non 25/10/2021 at 09:55\nKonstatujući da su odnosi Crne Gore i Azerbejdžana prijateljski, predsjednik Skupštine Crne Gore Aleksa Bečić je istakao uvjerenje da će parlamentarna diplomatija doprinijeti jačanju saradnje na poljima od obostranog interesa.\nRadulović u Briselu do 29. oktobra\non 25/10/2021 at 09:44\nMinistar vanjskih poslova Crne Gore Đorđe Radulović boraviće u radnoj posjeti Briselu do 29. oktobra.\non 25/10/2021 at 09:25\n"CG ima Vladu bez faktičke vlasti"\non 25/10/2021 at 09:17\nNotorna je činjenica da Crna Gora ima vladu bez faktičke vlasti, kao i da je vlast rasuta na više mjesta, kazali su predsjednik Savjeta Građanske inicjative "21.maj" Miodrag Živković, izvršni koordinator Ljubomir Filipović i programski koordinator Rade Bojović.\nBjelasica postaje ski centar za primjer\non 25/10/2021 at 12:16\nNaporno radimo na realizaciji novih infrastrukturnih projekata na Bjelasici, i možemo sa zadovoljstvom konstatovati da će Bjelasica u narednih nekoliko godina postati ski centar za primjer, ali i nosilac zimske sezone, izjavio je ministar ekonomskog razvoja Jakov Milatović u susret zimskoj turističkoj sezoni.\n"Tražićemo sastanak sa većinom i vraćanje naknada"\non 25/10/2021 at 11:22\nPredsjednik parlamenta Aleksa Bečić obećao je majkama sa troje i više djece da će Demokrate podržati inicijativu da im se vrate naknade ukoliko to neko drugi predloži. Dogovoreno je da kontaktiraju sa predstavnicima parlamentarne većine i organizuju sastanak.\non 25/10/2021 at 07:01\nBolje sestre žrtva vađenja šljunka iz Morače\non 25/10/2021 at 06:40\nNova istraživanja koja su u toku pokazaće šta se desilo sa izvorom Bolje sestre, ali je izvjesno da je čovjek svojim djelovanjem uništio i Moraču i podzemne vode na teritoriji koja gravitira pomenutom izvoru.


PC Press » PC #83 | Minolta PagePro 1200w\nPC #83 > Hardver\nMinolta je poznata po proizvodnji kvalitetnih i robustnih fotokopira, ali proizvodi i jednako kvalitetne laserske štampače, kao što je PagePro 1200w. Iako pripada ekonomskoj klasi, štampač zadržava mnoge karakteristike tipične za skuplje uređaje ove vrste.\n- PC #83 u prodaji po ceni od 110 din\nPC #83 | Milan Četić\nProizvođača laserskih štampača ima više nego proizvođača inkjet-ova. Glavni razlog je u tome što su mnogi proizvođači laserskih štampača to postali nakon što su uspeli na tržištu fotokopir mašina. Jedan od takvih je Minolta, poznata po proizvodnji izuzetno kvalitetnih i robustnih fotokopira. Ista firma pravi i jednako kvalitetne laserske štampače, kao što je PagePro 1200w, low-end model u ponudi koji zadržava mnoge karakteristike tipične za skuplje modele. Radi se o proizvodu pouzdane mehanike koju i neki drugi proizvođači koriste kao osnovu za svoje laserske štampače.\nMinolta se opredelila za koncept odvojenog fotoosetljivog valjka i kasete sa tonerom, kako bi se postigla niža cena štampe po strani. Kod laserskih štampača valjak je projektovan tako da može da izdrži i tri puta veći obim štampe od onog koji je definisan kapacitetom tonera. Cena tonera kod PP 1200w, koji ima kapacitet 6.000 strana, vrlo je niska, a cena fotoosetljivog valjka je blizu ceni tonera, pa je jasno da se na PagePro 1200w u svakom slučaju može postići niska cena štampe. Rezolucija je punih 1.200 dpi, pa je kvalitet štampe teksta vrhunski, dok bi kvalitet fotografija mogao da bude i bolji, jer je na nivou drugih low-end štampača, koji po pravilu rade u 600 dpi.\nI brzina štampe je visoka za ekonomsku klasu i iznosi 12 strana u minuti. PP1200w je GDI štampač, što mu obezbeđuje relativno nisku cenu, ali i donosi neke probleme. Jedina suštinska zamerka ovom štampaču je da njegov drajver ponekad, ako je instaliran uz neke druge PCL drajvere, može da pravi probleme u Office aplikacijama. Rešenje je u ponovnoj instalaciji drajvera – bitno je da Minolta drajver bude poslednji instaliran.\nPagePro 1200w ima paralelni i USB interfejs, a specijalnost mu je mogućnost dodavanja još jedne kasete za papir (kapaciteta 500 listova), sa kojom se postiže ukupan kapacitet od 650 listova. Nosač papira na standardnom otvoru za ulaganje može da se zatvori i tako uštedi na ionako maloj površini stola koju PP1200w zauzima.\nPagePro 1200w je odličan personalni laserski štampač, koji osim niske cene štampe obećava i dugotrajan rad, o čemu svedoči maksimalni deklarisani mesečni obim štampe od čak 15.000 strana. U low-end konkurenciji ovo je jedan od najboljih, ali i najskupljih modela na tržištu.\nSLEDEĆI TEKST U PC #83\nLinux i OpenOffice u firmi


Hronika Autor:Marko Radonjić06. feb. 202113:58 > 17:49\nGlavni oficir za vezu ozloglašene huligansko navijačke grupe Veljka Belivika sa državnim strukturama i najvišim državnim funkcionerima, bila je kontroverzna bivša državna sekretarka MUP Dijana Hrkalović. Iako su nezavisni mediji godinama pokušavali da skrenu pažnju čitave javnosti na ove nedopustive relacije, vlast je tek nedavno počela da "raskrinkava" sve ono što je davno poznato. Hrkalović se sa navijačima povezala preko svog tadašnjeg partnera Nenada Vučkovića Vučka, pripadnika Žandarmerije, ali i Belivukovog saborca sa tribina, a da li je bivša sekretarka mogla da bude jedini idejni tvorac ovog državnog projekta mimo predsednika, premijera ili čelnika službi, na javnosti je da zaključi sama.\nU prvom tekstu, portal Nova.rs bavio se usponom Veljka Belivuka na južnoj tribini, poznanstvu sa Aleksandrom Stankovićem, i kako su od „anonimusa“, stepenicu po stepenicu, dogurali do vođa navijača Partizana.\nMeđutim, kada su uznapredovali na tribini, ali i splavovima, zapali su za oko i drugim strukturama, kako kriminalnim, tako i državnim, sa kojima su ostvarili blizak kontakt. Sukobe na južnoj tribini i ubistvo navijača Tuluza Brisa Tatona, Stanković i Belivuk su iskoristili kako bi zagospodarili južnom tribinom, ali su poznanstvo sa Dijanom Hrkalović i Nenadom Vučkovićem Vučkom potaknuli proširenje njihovih „poslova“ i strahom i trepetom na ulicama.\nUbistvom Stankovića, Belivuk će postati strah i trepet na južnoj tribini, u Beogradu, ali i celoj Srbiji, a „dugove“ koje je od 2014. godine nagomilavao, državi je znao itekako da vrati.\nNakon nekoliko godina sukoba na južnoj tribini, u kojima su stradala i dvojica navijača „Zabranjenih“, Ivan Perović 2011. godine i Vladimir Živković Vlaja novembra 2013. godine, u tuči sa navijačima frakcije „Alkatraz“, u leto 2014. godine došlo je do izmirenja između njih. Do ujedinjenja je došlo 24. avgusta 2014. godine, kada se oko 3.000 navijača okupilo ispred Hrama Svetog Save, a onda uz navijačke pesme, svi zajedno krenuli ka stadionu JNA, gde se igrala utamica u prvenstvu.\nMeđutim, iako se tada činilo da je došlo do ujedinjenja na jugu, jedna grupa je uz pomoć, kako će se ispostaviti, državnih struktura počela da jača, a nekoliko događaja koji će se u narednih nekoliko godina dogoditi, obeležiće sudbinu Aleksandra Stankovića i Veljka Belivuka, grupe „Principi“, ali i kompletnog juga.\nNaime, u februaru 2015. godine navijače je na meču Partizana i Radničkog iz Niša dočekala poruka da se ne prave incidenti na tribinama. Dok su se na tribini stadiona nalazio tadašnji predsednik kluba Zoran Popović, potpredsednik za medije Milorad Vučelić i direktor Miloš Vazura, sa zapadne tribine počelo je skandiranje „uprava napolje“. U prvi plan izleteli su navijači sa južne tribine, koji su napravili živi zid i stali u odbranu čelnika kluba, a među njima, kao vođa, našao se Aleksandar Stanković, vođa grupe „Janjičari“.\nU to vreme, zbog nestanka 200 kilograma kokaina u španskom gradu Valensija, na ulicama Beograda, ali i regiona, 2014. godine počeo je krvavi rat između škaljarskog i kavačkog klana. Nekada jedinstveni kotorski klan, u tom ratu podelio se na dva, a vremenom, u svoj sukob počeli su da „uvlače“ manje kriminalne grupe. Tako je i u Beogradu, ali i na tribinama, počelo prestrojavanje. Dok je grupa oko Filipa Koraća stala na jednu stranu, škaljarsku, na drugoj strani našao se Aleksandra Stanković i njegova ekipa sa juga.\nVeć tada je postalo jasno da je Stankoviću, pored uloge „navijača“, namenjena još neka, ali je to tada, bilo samo na nivou spekulacija.\nParalelno sa jačanjem „Janjičara“ na jugu, u Ministarstvo unutrašnjih poslova dolazi kontroverzna Dijana Hrkalović. Za odbornicu u Skupštini Grada Beograda, na SNS listi, izabrana je 2012. godine na gradskim izborima, a Hrkalovićku u narednih nekoliko godina očekuje vrtoglavo napredovanje. Najpre je postala zamenik šefa kabineta ministra policije Nebojše Stefanovića, od 2014. do 2015. godine, a onda se našla i na mestu sekretara UKP-a u MUP-u, da bi vrhunac doživela kao državni sekretar od 2017. godine, i na tom mestu je bila do ostavke u maju 2019. godine.\nProtiv Stankovića tužilaštvo nije podnelo prijavu, dok je Belivuk sklopio sporazum o priznanju krivice i dobio godinu dana kućnog zatvora bez elektronske nanogice. Na sudu je rekao da je bio isprovociran, zbog čega je napao muškarca iz obezbeđenja Vazure, a prema nekim očevidcima, Belivuk se u vreme kućnog zatvora, navodno više puta viđen u javnosti.\nNa pitanje novinara, zašto protiv Stankovića nije tada pokrenut postupak, tada premijer Srbije Aleksandar Vučić rekao je da „taj jedan nikoga nije pipnuo“.\nNekoliko meseci kasnije, 13. oktobra 2016. godine, u blizini Centralnog zatvora u Beogradu, u Bačvanskoj ulici, likvidiran je Aleksandar Stanković. Pre likvidacije, Stanković je bio sa telohraniteljem Miloradom Đurićem, koji je u to vreme bio čuvar Centralnog zatvora, i upravo Belivukom, u teretani, nakon čega su seli u obližnji kafić.\nU momentu kada je Stanković seo u automobil, prišao je tamni „BMW“ iz koga je ispaljen rafal u pravcu vođe navijača, koji je preminuo, dok je Đurić ranjen.\n„Objavljujemo rat mafiji, ovo će biti teška borba u koju policija i bezbednosne službe ulaze“, rekao je Stefanović uz ocenu da je Stankovića ubila jedna od najorganizovanijih kriminalnih grupa na Balkanu.\nDva dana nakon ubistva, fudbaleri Partizana pojavili su se na utakmici u majicama sa njegovim likom i natpisom „dobro pamtim sve“, a nekoliko dana kasnije to su učinili i košarkaši. Za Vučića, tada premijera, nisu bile sporne majice, jer je to „lični izbor“, već ko je ubio navijača.\nKoliko god bio vezan za Stankovića, Belivuku su se sve karte, nakon njegovog ubistva, otvorile, jer je bilo potrebno da neko „proveren“, preuzme jug.\nTri meseca nakon ubistva Stankovića, u Ulici 27. marta u Beogradu ubijen je Vlastimir Milošević. Nedelju dana kasnije, uhapšen je Belivuk, a tada je bio osumnjičen kao direktni izvršilac, ali je optužnica u međuvremenu promenjena, pa je optužen za pomaganje. Suđenje je pratilo mnogo kontroverzi, snimci sigurnosnih kamera nisu bile od koristi, jer se ispostavilo da nijedan od veštaka nije mogao da na osnovu njih utvrdi identitet ubice, dokazi su nestajali, a drugi su bili kontaminirani, jer ih je kontaminirao policajac tokom uviđaja. Na kraju, Belivuk je oslobođen optužbi, a presudu su ispred sudnice članovi Belivukove porodice i mnogobrojni navijači, proslavili sa oduševljenjem.\nU međuvremenu, nakon što je „pušten niz vodu“, a tabloidi već nedeljama napadaju Belivuka, iako su nezavisni mediji o njemu izveštavali godinama u nazad, pojavila se informacija i da je Dijana Hrkalović pomogla 2018. godine da Belivuk bude oslobođen, i da je navodno njemu poslala poruku, nakon ubistva Miloševića, u kojoj je pisalo „oni ili mi“.\nKrivična prijava Vojnog sindikata\n„Sumnjiče se da su u periodu od februara do juna 2016. godine, licima iz kriminogene sredine, javnosti poznatim kao Sale Mutavi i Velja Nevolja, kao i drugim licima koji nisu pripadnici VS, omogućili da van radnog vremena koriste strelište, naoružanje i municiju VS kako bi uvežbavali gađanja iz vatrenog oružja“, naveli su u saopštenju Vojnog sindikata.\nAleksandar Stankovićdijana hrkalovićKriminalNavijaciNenad VučkovićprincipitribinaVelja NevoljaVeljko Belivuk


Knjige na poklon učenicima u Pančevu i Somboru – Savet Za Rodnu Ravnopravnost Pancevo\nU okviru promocije vojnog poziva i povodom školske slave Savindana, danas su na predlog ministra odbrane Zorana Đorđevića, uručeni poklon paketi knjiga školskim bibliotekama Mašinske škole u Pančevu i Ekonomske škole u Somboru.\nBrigadni general Zoran Veličković, komandant Specijalne brigade, uručio je poklon paket sa 101 knjigom u izdanju Medija centra „Odbrana“, direktoru Mašinske škole u Pančevu Miodragu Iliću.\nKnjiga je moćno oružje, proširuje znanje i vidike, oplemenjuje, navodi na razmišljanja, upoznaje sa istorijom i čuva tradiciju. Čini nas boljim ljudima, rekao je tom prilikom general Veličković.\nNa svečanosti u somborskoj Ekonomskoj školi, poklon paket knjiga uručio je pukovnik Stevica Karapandžin, direktor Medija centra „Odbrana“.\nSavet za rodnu ravnopravnost podneo je inicijativu Ministarstvu odbrane Vlade Republike Srbije da podrži akciju prikupljanja knjiga i u dogovoru sa srednjom Mašinskom školom, zajedničkom akcijom su poklonjene knjige školskoj biblioteci. Za Mašinsku školu, Savet za rodnu ravnopravnost se odlučio zato što neki od naslova sadrže više informacija o vojsci, vojnoj akademiji, zaposlenju pri vojsci, dok su drugi usmereni ka tehničkim znanjima.\nOvo je jedan od načina da se skrene pažnja da u Pančevu postoji Mašinska škola, zatim da postoji i Vojna akademija kao visokoškolska jedinica koja izvodi akreditovane studijske programe u polju društveno-humanističkih i tehničko-tehnoloških nauka. Na ovim školama devojke mogu da se, na osnovu sopstvenh afiniteta, obrazuju za zanimanjima koja se smatraju specifično muškim profesijama, te time dodatno utiču na ostvarivanje svoje perspektivnije profesionalne budućnosti.\nŠkolu je u ime Ministarstva odbrane Vlade Republike Srbije posetio Komandant Specijalne brigade general Zoran Veličković i tom prilikom dodelio publikacije za školsku biblioteku.\nPreuzeto sa: www.mod.gov.rs


Villager zaštitne naočare VSG 1 cena, cene Srbija, prodaja Beograd Novi Sad Niš\nVillager zaštitne naočare VSG 1 cene\nVillager zaštitne naočare VSG 1,... specifikacija\nEPonuda nije internet prodavnica već Vam omogućava da brzo i lako nađete Villager zaštitne naočare VSG 1 po najjeftinijoj ceni. Naš cilj je da kupci budu što bolje informisani o ponudi Villager zaštitne naočare VSG 1 na tržištu Srbije. Vrlo lako nalazite željeni proizvod za kategoriju Zaštitne naočare cene, ne morate da lutate od sajta do sajta za Villager Zaštitne naočare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager zaštitne naočare VSG 1 sa PRODAVCEM. EPonuda ne može da garantuje potpunu tačnost specifikacije i slika za Villager zaštitne naočare VSG 1. Pre kupovine, podatke za Villager zaštitne naočare VSG 1 proverite na sajtu PROIZVOĐAČA.


Kacin: Prekrajanje granica Kosova ne dolazi u obzir!\n12.10.2012. 11:12h 02.10.2016. 21:36h\nBeograd dobro zna, ne samo od Evropske komisije (EK), nego i od pojedinih država članica da promena granica i podela Kosova ni na jedan način ne dolazi u obzir\nBRISEL - Izvestilac Evropskog parlamenta za Srbiju Jelko Kacin izjavio je danas da promena granica i podela Kosova ni na jedan način ne dolazi u obzir, pošto je to neodrživo, a treba da se nađe održivo i trajno rešenje.\n"Beograd dobro zna, ne samo od Evropske komisije (EK), nego i od pojedinih država članica da promena granica i podela Kosova ni na jedan način ne dolazi u obzir. Ni u slučaju razmene teritorija, što često pominje premijer Srbije. To je neodrživo, a Beograd i Priština traže i zaslužuju održivo i trajno rešenje", rekao je Kacin.\nKacin je, komentarišući reakciju Beograda na pominjanje "teritorijalnog integriteta Kosova" od EK, kao jedne od osnova za rešavanje pitanja severa Kosova, rekao da ne vidi "poseban razlog za emotivne reakcije u Beogradu".Kacin je rekao da pravog političkog dijaloga između Beograda i Prištine nije bilo poslednjih 30 godina.On smatra da što pre dođe do direktnog susreta na nivou obe vlade, uz prisustvo Ketrin Ešton, biće bolje za političku atmosferu, klimu i napredak u dijalogu.\n"Koje god poglavlje Srbija da otvori, uvek izađe Kosovo. Recimo poglavlje energetike - energetski baseni, mreže prenosa, naplata - sve to je povezano i sa Kosovom", kazao je Kacin.\nOn smatra da je lakše rešiti te izazove i prilagoditi ekonomsku i državnu strukturu, ustav i pravni izgled Srbije Evropskoj uniji, ako se unapred zna da treba odgovoriti na takva konkretna pitanja.\n"Istovremeno, ona će biti daleko lakše rešiva ako imamo održivo rešenje", zaključio je Kacin.Predsednik Srbije Tomislav Nikolić preneo je juče evropskom komesaru za proširenje Štefanu Fileu da bi "Evropa, ukoliko iskreno želi da joj se Srbija pridruži, trebalo da izmeni deo izveštaja upućenog Savetu EU koji se odnosi ne teritorijalni integritet Kosova".\nNikolić i File saglasili su se da je situacija na Kosovu izuzetno delikatna i da svaka formulacija u vezi sa tim mora da bude jasno precizirana.U razgovoru je i istaknuta mogućnost da Srbija može sledeće godine da započne pregovore o pristupanju sa Evropskom unijom.\njelko kacinizvestilac Evropskog parlamentakosovogranicapodela


Stižu sredstva za rekonstrukciju Hale sportova – GRAD Kruševac\nNaslovna » Društvo » Stižu sredstva za rekonstrukciju Hale sportova\nKruševac je iz Fonda za lokal Ministarstva državne uprave i lokalne samouprave dobio 9 miliona dinara za rekonstrukciju Hale sportova. Ugovor o dodeli sredstava je na nedavnom sastanku sa predstavnicima gradova i opština, dobitnicima sredstava iz ovog fonda potpisao ministar Branko Ružić. U ime Grada Kruševca Ugovor je potpisala zamenica gradonačelnice Vesna Lazarević\nFond za lokal ove godine “težak” je oko 490 miliona dinara, a Kruševac je jedna od 63 lokalne samouprave čijih je 77 projekata odabrano za finansiranje.\nZa sredstva iz Fonda za lokal ove godine bilo je više od 200 prijavljenih projekta, a prema Ružićevim rečima, broj prijavljenih projekata i njihova raznovrsnost pokazuju da su lokalne samouprave u Srbiji sposobne da pripreme projektno-tehničku dokumentaciju i utvrde šta je potrebno za poboljšanje života građana u njihovim sredinama.\nMinistar Ružić je na ceremoniji potpisivanja istakao da su sredstva u Fondu za lokal ove godine za 50 odsto veća nego u 2018. godini i ocenio da će odobreni projekti doprineti razvoju opština i gradova i dobrobiti građana.\nKruševac je iz Fonda za lokal Ministarstva državne uprave i lokalne samouprave dobio 9 miliona dinara za rekonstrukciju Hale sportova. Ugovor o dodeli sredstava je na nedavnom sastanku sa predstavnicima gradova i opština, dobitnicima sredstava iz ovog fonda potpisao ministar Branko Ružić. U ime Grada Kruševca Ugovor je potpisala zamenica gradonačelnice Vesna Lazarević Fond za lokal ove godine “težak” je oko 490 miliona dinara, a Kruševac je jedna od 63 lokalne samouprave čijih je 77 projekata odabrano za finansiranje. Za sredstva iz Fonda za lokal ove godine bilo je više od 200 prijavljenih projekta, a prema Ružićevim rečima, broj prijavljenih…\nfond hala lazarević razvoj rekonstrukcija\t2019-05-09\nTag : fond hala lazarević razvoj rekonstrukcija\nPrethodni : Akcija „Zagrejmo Gnezdo“ za podršku Alternativnom kulturnom centru\nSledeći : Defile “Besmrtnog puka” i u Kruševcu\n13. maja 2021., 08:04


Učenici beogradskih škola će i tokom avgusta moći da se besplatno uključe u neki od omladinskih programa koje finansira Sekretarijat za sport i omladinu. Za đake je tokom avgusta pripremljeno dvadesetak omladinskih programa.\nPrimera radi, osnovci i srednjoškolci će od 16. do 27. avgusta moći da se upoznaju sa nekim starim zanatima poput tkanja, veza, zlatoveza ili ikonopisa, koje organizje Udruženje „Baština”, (telefon 064 2757 874), a koji se održavaju u Skadarskoj 40c, od 10 do 14.30 časova. Centar za estatiku i stil „Lady” (telefon 2444-488) organizuje kurs „Devojka od stila”, na kojem će devojčice moći da nauče nešto više o bontonu, zdravoj ishrani, negi lica i tela. Ovaj kurs će se održati od 20. do 29. avgusta u Prote Mateje 21, od 10 do 17.30 časova.\nFond za talentovanu decu Vračara (telefon 3443-446) od 18. do 30. avgusta, od 11 do 14 časova, organizuje radionice glume i vitraža, koje će se održati u Mileševskoj 42a. Društvo za pomoć osobama ometenim u razoju „Delfin” iz Mladenovca do 25. avgusta svakog drugog dana od 17 do 19 sati organizuje „Ekološki bukvar”. Prijatelji dece Beograda (telefon 3248-866) u Osnovnoj školi „Drinka Pavlović” do 20. avgusta organizuju niz kreativnih radionica u terminu od 11 do 14 sati.\nPrijatelji dece Čukarice (telefon 3555-123) od 16. do 27. avgusta u Biblioteci „Laza Kostić” organizuju psihološko-edukativne radionice „Sve je lako kad znaš kako”. Planinarsko društvo „Avala” (telefon 3860-064) organizuje letnju ekološko-planinarsku školu, koja će se svakim radnim danom od 10 do 17 časova održavati na Avali, a polazak dece je na Trošarini, na stanici autobusa 402.\nCentar za kulturu i sport „Šumice” (telefon 3837-551) do 20. avgusta od 10 do 13 časova organizuje školu keramike, a Regionalni centar za talente Zemun (telefon 2615-314) od 16 do 27. avgusta, od 10 do 13 časova, „Kreativni studio mode”.\nNeophodno je da svoje učešće u nekom od edukativnih programa deca prijave ranije zbog ograničenog broja mesta. Pre odlaska na neki od sportskih ili omladinskih programa, telefonom treba proveriti da li se oni održavaju u zakazanim terminima, jer je zbog vremenskih prilika moguće odlaganje nekog od njih.\nGrad je ovog leta podržao realizaciju 89 sportskih i 39 omladinskih programa.


Ukupno potrebno volontera : 6\nKulturna stanica Svilara vas poziva na volontersku podršku izložbi fotografija Augustina Juriga\nIzložba obuhvata desetine fotografija formata 40x50cm, koje su snimljene uglavnom na teritoriji severne Bačke, uz put, dok je radio u Međuopštinskom zavodu za zaštitu spomenika kulture u Subotici, a nastale su kao autorova želja da napravi nešto i po svojoj volji.\nVolonteri će u saradnji sa autorom beležiti priče koje stoje iza svake fotografije. U tri dana i nekoliko smena tokom izložbe, volonteri će imati priliku da te priče predstave posetiocima.\nOvo je zgodna prilika za volontere da se upoznaju sa kustostkim zanimanjem na volonterski način.\nPrijave se vrše najkasnije do petka, 22.03.2019. do 15h (ili do popune mesta)\nZa više detalja pogledatai seksciju "Karakteristike"\nIzložba fotografija „Lica Bačke” je događaj organizovan u okviru projekta „Kultura na dlanu” (https://www.palmculture.eu) iz programa prekogranične saradnje Srbije i Mađarske, koji je integralni deo projekta Evropske unije: Novi Sad – evropska prestonica kulture.\nKulturna stanica Svilara je novi prostor namenjen kulturi u Novom Sadu. Nastala je revitalizacijom nekadašnje fabrike svile i jedan je od važnih simbola industrijskog nasleđa Grada. Svilara je deo koncepta decentralizacije kulture i povećanja učešća građana i lokalne zajednice u kulturnim aktivnostima u sklopu Fondacije Novi Sad 2021 Evropska prestonica kulture.\n4-5 sati dnevno, precizno vreme će biti utvrđeno na pripremnom sastanku\n18 – 88 godina\nVolonterska podrška će biti podrška u realizaciji izložbe fotografija „Lica Bačke“.\nVolonteri će u saradnji sa autorom Augustinom Jurigom beležiti priče koje stoje iza svake izložene fotografije. U par dana i nekoliko smena tokom izložbe, volonteri će imati priliku da te priče predstave posetiocima izložbe.\nKomunikativnost, želja za učenjem i snalažljivost :)\n- Pripremni sastanak pred realizaciju\nPrijave se popunjavaju najkasnije do petka, 22.03.2019. do 15:00 (ili do popune mesta) na linku:\nOdabrani volonteri će blagovremeno biti pozvani na pripremni sastanak pred održavanje izložbe.


TOLIKO IM SE ŽURI: Amerikanci guraju Kondolizu Rajs u briselske pregovore Beograda i Prištine!\n24-11-2017 20:51 Izdvojeno Srbija Politika\nBivša američka državna sekretarka Kondoliza Rajs najverovatnije će biti medijator koji će u ime SAD, ako se Evropska unija na to odluči, nadgledati dijalog koji se u Briselu vodi između Beograda i Prištine.\nKondoliza Rajs za nezavisno Kosovo (Foto: public, Pravda)\nNekadašnja "kraljica Bele kuće", poznata kao žustri zagovornik nezavisnosti Kosova, mogla bi da bude odgovor na uporni zahtev nezadovoljne kosovske strane da se SAD uključe u dijalog. Upravo zbog tog zahteva je prošle nedelje izbio i kurcšlus u Briselu, kada je kosovski premijer Ramuš Haradinaj na sastanku sa šeficom evropske diplomatije Frederikom Mogerini zahtevao da Amerika, kao partner iz senke, stupi na pozornicu. Mogerinijeva je to doživela kao ličnu uvredu i napustila je sastanak sa šiptarskim zločincem, o čemu više možete da pročitate OVDE. Nedelju dana kasnije, američki kongresmen Eliot Engel najavio je da bi SAD svakako "trebalo da se uključe u dijalog Beograda i Prištine iako je to pitanje EU". Rajsova je inače veliki poznavalac ruskih prilika i upravo ju je to preporučilo za ovu ulogu. - Moskva sa svojom ofanzivom na Balkanu trenutno zadaje veliku glavobolju Americi, a na Rajsovu se računa kao na nekog ko će moći čvrsto da drži dizgine u svojim rukama. Ovu odluku još ranije su SAD htele da sprovedu, a osim Kosova, pod njen delokrug bi mogla da dođe i Bosna i Hercegovina - kaže izvor Blica iz diplomatskih krugova. Ostaje da se vidi i kakav će biti delokrug "jastreba koji samo nadgleda", kako su Rajsovu u vreme njene najveće moći nazvali američki mediji, ali se, svakako, očekuje se da će glavne poteze vući Brisel. Komentarišući ova saznanja, direktor Kancelarije za KiM Marko Đurić kaže da će za ovaj potez biti potrebna saglasnost svih učesnika dijaloga. - Evropska unija je danas naša adresa za razgovore. Uvođenje drugih aktera zahteva prvo saglasnost svih učesnika u tom procesu, dakle i Beograda, a drugo, mora postojati uvek balans u svemu i odsustvo jednostranih poteza - napominje Đurić. Aleksandar Vučić i Hašim Tači su se poslednji put sastali krajem avgusta u Briselu, a direktor Centra za regionalizam Aleksandar Popov kaže da će uvesti dinamiku u dijalog, ali da je pitanje ko će biti u plusu a ko u minusu. - I dalje je pitanje da li će se to i dogoditi, da li će Evropa odlučiti da se i SAD uključe. Činjenica je da Amerika ima drugačiji stil, što su do sada pokazali i Ričard Holbruk i Hojt Ji. Brisel vam prvo uputi niz komplimenata pa onda kritikuje, a Amerikanci su veoma direktni i vrše pritisak dok ne ostvare ono što su naumili - napominje Popov.\nVažila za kandidata za predsednicu\nU vreme administracije predsednika DŽordža Buša starijeg, Rajsova je bila specijalni savetnik predsednika za pitanja nacionalne bezbednosti i viši direktor za sovjetska pitanja u Savetu za nacionalnu bezbednost. Važila je za kandidata za predsednika SAD 2008. godine, i da bi kao žena i crnkinja bila kec u rukavu na koju će zaigrati republikanci. Nedavo su je mediji spominjali za glavnu kandidatkinju za direktora FBI. Trenutno je predavač na Stenfordu, a u bordu je direktora IT kompanije "Dropboks". Nove kontramere Rusije udariće američke lance brze hrane. Više o tome pročitajte OVDE. Izvor: Blic\nDejstvo američkih strateških bombardera na Kosovu i Metohiji 1999:\nONO ŠTO SE VUČIĆ PRAVI DA NE ČUJE A SVI MU GOVORE: Srbija će morati da prizna tzv. Kosovo da bi ušla u EU\nPODLE IGRE VAŠINGTONA: Ovako Bela kuća pokušava da "ispegla" Trampovo obećanje Erdoganu!\nOVO JE ODGOVOR: Evo šta će se desiti ako broj zemalja koje su priznale nepostojeću državu Kosovo padne ispod 100!\nRADIKALI OPTUŽUJU: U Skupštini se usvajaju zakoni koji vode ka zaokruživanju nezavisnosti Kosova! (VIDEO)\nNAMERNO NAS PONIŽAVAJU - KVALIFIKACIJE ZA SP: Srbija u grupi sa takozvanom državom Kosovo!


PROPAO JOŠ JEDAN OGLAS\nPrivredni sud uveo je početkom godine stečaj u Montavar Metalac Edit\nMontavar Metalac (Foto: screenshot (YouTube))\nMina Business 26. novembar 2015, 10:13 ažurirano 12. februar 2019, 13:24\nNa oglas za prodaju imovine Montavar Metalca iz Nikšića, po početnoj cijeni od 6,39 miliona eura, nije dostavljena nijedna ponuda.\nStečajni upravnik, Saša Zejak, kazao je na otvaranju ponuda u Privrednom sudu da se tender proglašava neuspješnim i da će u narednih par danas biti raspisan novi oglas.\nNa prodaju su bile ponuđene nepokretnosti po ukupno procijenjenoj vrijednosti od 3,79 miliona eura i pokretnosti po cijeni od 2,61 milion eura.\nNepokretnosti čine zemljište, odnosno 11 parcela ukupne površine 36 hiljada metara kvadratnih, čija je ukupna vrijednost 1,29 miliona eura.\nProdaju se i objekti po cijeni od 2,48 miliona eura, koje čine hale mašinske obrade i bravarske radionice, nova hala, upravna zgrada, portirnica, plinska i kompresorska stanica i kotlarnica.\nNepokretnosti čine i saobraćajnice unutar proizvodnog kompleksa, koje se prodaju za 13 hiljada eura i ograda oko proizvodnog kompleksa koja se prodaje po cijeni od 9,75 hiljada eura.\nPokretnosti ponuđene na prodaju čine repromaterijal, rezervne djelove, HTZ opremu, kancelarijski material čija je procijenjena vrijednost 95,72 hiljade eura, alat i pribor koji se prodaju za 35,12 hiljada eura, nedovršena proizvodnja i gotovi proizvodi po cijeni od 40,13 hiljada, investiciona ulaganja čija je vrijednost 416,22 hiljade eura i oprema koja se prodaje za 2,02 miliona eura.


Politika privatnosti - Kreativna Srbija®\nNedozvoljeni podaci i informacije o korisnicima ne prikupljaju se na ovom portalu. Prikupljaju se samo informacije koje sami korisnici ostave kroz kontakt formu (npr. svoju elektronsku adresu), i mini ankete. Korisnici sami odlučuju u kojoj meri žele da ostave podatke o sebi. Podaci prikupljeni kroz anketu služe isključivo da bi uredništvo portala pratilo mišljenje čitalaca i da bi imalo uvid u starosnu i profesionalnu strukturu posetilaca sajta.\nOvaj portal koristi kolačiće – oni sadrže samo podatke kojima se identifikujete kao jedinstveni korisnik sesije (npr kod ocenjivanja tekstova ili u anketi), i koriste se isključivo za unapređenje rada sajta. Ukoliko vaš pretraživač nije podešen za prihvatanje „kolačića“, možete ga podesiti da ih prihvata, odbija ili obaveštava o slanju svakog „kolačića“. Pročitajte našu Politiku kolačića.\nReklamiranje i privatnost\nOvaj sajt može koristiti oglasne forme ili servise za oglašavanje koje kreira Google Analytics, odnosno Google AdSense i sl za onlajn reklamiranje. Posetioci sajta mogu samostalno podesiti Google Display Network reklame koristeći Ads Preferences Manager.\nVaša e-adresa koju sami prijavite u njuzleter formi na ovom sajtu biće isključivo upotrebljena za slanje takvog njuzletera. Ukoliko nam kroz e-poštu ostavite svoju adresu da vam se javimo, mi ćemo vam se javiti samo tim povodom.\nUkoliko dođe do promene naše Izjave o privatnosti, promena će biti objavljena u ovom odeljku na ovom sajtu. Sve promene stupaju na snagu odmah po objavljivanju na sajtu. Ukoliko su vam ovakve informacije bitne, redovno proveravajte ovaj odeljak našeg sajta. Korišćenjem ovog sajta smatramo da se slažete sa ovom politikom privatnosti.\nKontakt za dodatna pitanja: kreativnasrbija2020@gmail.com\nDigitalizacija zahteva kvalifikovane radnike, a njih na tržištu rada u Nemačkoj nema dovoljno. Zato bi imigracijama trebalo bolje upravljati, ocenjuje se novoj studiji Fondacije Bertelsman. Digitalizacija ipak ne ukida onoliko radnih mesta koliko se misli: mnogi poslovi nestaju, ali se zato otvaraju novi. Sve to sa sobom donosi i veću imigraciju u Nemačku – iz Evropske unije, ali i iz trećih zemalja. To je zaključak najnovije studije Fondacije Bertlesman pod…


Srbija će se obračunati sa kriminalom i očuvati stabilnost – Balkanekspresrb.rs\nSrbija će se obračunati sa kriminalom i očuvati stabilnost\nPredsednik Republike Srbije Aleksandar Vučić poručio je večeras, nakon sednice Saveta za nacionalnu bezbednost, da će ubrzo biti rasturene sve kriminalne grupe, u skladu sa zakonom i ustavom, pravdom, moralom i potrebama građana Srbije i da će svi kriminalci biti tamo gde im je mesto – iza rešetaka.\nSednici su prisustvovali premijerka Ana Brnabić, ministar odbrane Nebojša Stefanović, ministar unutrašnjih poslova Aleksandar Vulin, ministar finansija Siniša Mali, ministar spoljnih poslova Nikola Selaković, ministarka pravde Maja Popović, direktor BIA Bratislav Gašić, načelnik Generalštaba Vojske Srbije Milan Mojsilović, državni tužilac Zagorka Dolovac i direktor policije Vladimir Rebić.\nVučić je na konferenciji za novinare preneo da su na sednici Saveta glavne teme bile situacija na Kosovu i Metohiji, vakcinacija, borba protiv organizovanog kriminala, ali i nabavka nove opreme i naoružanja, radi jačanja MUP-a i Vojske Srbije.\nPredsednik je najavio da bi dijalog Beograda i Prištine trebalo da bude nastavljen početkom maja ali da se od Srbije “na celoj zapadnoj hemisferi” očekuje da prihvati nezavisnost Kosova.\nŽelim samo da kažem da ćemo mi štiti nacionalne interese i čuvati ono što neodgovornom politikom prethodnih godina nije izgubljeno, rekao je Vučić.\nSrbija je do sada naručila ukupno 14.832 200 vakcina, rekao je on i najavio da će još najmanje 1,5 miliona vakcina stići u aprilu, a da je trenutno nabavljeno 2,62 miliona doza.\nPredsednik je pozvao građane da se u što većoj meri vakcinišu, a naročite one starije od 75 godina.\nPoražavajuća je situacija po broju vakcinisanih u sredinama gde su građani siromašniji, kao na primer u oštinama Tutin, Žagubica, Babušnica, rekao je Vučić i najavio da će, kada broj vakcinisanih pređe broj od milion građana, ići u Merošinu ili Žagubicu da se vakciniše kako bi lično dao primer tim ljudima.\nVodila se istraga za tri, sada već za 4, a ima novih saznanja i o drugim ubistvima i nestalima, rekao je on i naveo da će u roku od 72 sata biti novih saznanja, jer su pozamljene sprave kojima se otkrivaju novi dokazi.\nNaveo je da su kod pripadnika najpoznatije grupe uspeli da uz pomoć tih sprava dođu do saznanja o kojima nije moglo ni da se sanja i da su pripadnici te grupe imali fotografije i obeležena lica u BIA i MUP-u, koji su im bili neprijatelji i progonitelji.\nMeđu tim ljudima, kako je precizirao, nije niko od čelnika MUP-a, već operativci koji su direktno uspeli da ih uhvate i ti ljudi su junaci, jer su rizikovali, u pravom smislu reči, živote.\nNa konferenciji za novinare emitovan je fotomaterijal koji dokazuje zločine za koje se sumnjiči kriminalna grupa Veljka Belivuka.\nPrikazan je foto-materijal do kojeg su nadležni stigli u istrazi, a kako je Vučić rekao, snimci izvršenja samih dela, neće biti prezentovani niti snimci na kojima se mogu javno prepoznati lica žrtava.\nOvo je sve što smo želeli da vam pokažemo, iako imamo mnogo više od toga. Samo smo hteli da pokažemo sa kakvim je psihopatama država imala posla, rekao je Vučić.\nOn je naveo da je rat između dva klana, Zvicera i Bojovića dostigao najveće moguće razmere, u kojima su ljudi na monstruozan način ubijani i dodao da se proširuje istraga i za četvrto ubistvo, a možda i za peto, šesto i sedmo, ali da se čaka dovoljno dokaza.\nMinistar unutrašnjih poslova Aleksandar Vulin saopštio je da su predsednik Vučić i članovi njegove porodice prisluškivani 1.572 puta, ilegalno i bez pravnog osnova i da je to utvrđeno u končanoj istrazi, koja je pokazala da je ovo krivično delo potpuno nesporno i sve u vezi s tim je predato tužilaštvu.\nSvi kontakti su beleženi kao ilegalni i kao takvi bili evidentirani bez pravnog osnova, policijskog rezona, transkripti razgovora bili skidani ”na belo” i nošeni pojednim visokim funkcionerima u MUP-u, rekao je Vulin.\nMUP je završio svoj posao, izvesni broj pripadnika stavljen je na poligaraf i svi su pali na pitanja koji se odnose na nelegalno prisluškivanje predsedinka, rekao je Vulin, dodavši da se očekuje da tužilaštvo formuliše kvalifikaciju dela i da se završi pred pravosudnim organima.\nObijena i opljačkana crkva u Klokotu na Kosovu i Metohiji


AŽC učestvovao komisiji za odabir najboljih radova na konkursu „Svi zajedno za rodnu ravnopravnost“ - Autonomni ženski centar\nAŽC učestvovao komisiji za odabir najboljih radova na konkursu „Svi zajedno za rodnu ravnopravnost“\nPredstavnica Autonomnog ženskog centra koja radi na preventivnom programu sa mladima, učestvovala je u radu komisije za odabir najboljih radova na konkursu za učenike i učenice osnovnih i srednjih škola „Svi zajedno za rodnu ravnopravnost“. Konkurs su zajedno sproveli Ministarstvo prosvete, nauke i tehnološkog razvoja, u saradnji sa Ambasadom Francuske u Srbiji i Francuskim institutom u Srbiji. Komisija je donela odluku da se nagradi svih 117 pristiglih radova „za doprinos prevenciji rodnih stereotipa i svih oblika rodno zasnovanog nasilja i diskriminacije“, a jedna od nagrada su i „Mogu da neću“ nalepnice.\nKako se navodi u saopštenju Ministarstva prosvete, konkurs je raspisan 25. novembra 2019. godine, na Međunarodni dan borbe protiv nasilja prema ženama, a ove godine povodom istog dana nagrade su poslate u osnovne i srednje škole za sve koji su poslali svoje radove u okviru kategorija literarnog dela, video zapisa, muzičkog dela, likovnog dela i fotografije.\nNagrade su svakom od učesnika i učesnica dodelili Ministarstvo prosvete, nauke i tehnološkog razvoja, Francuski institut u Srbiji, Autonomni ženski centar u vidu „Mogu da neću“ nalepnica, kao i drugi donatori.\nSaopštenje Ministarstva prosvete, nauke i tehnološkog razvoja dostupno je na ovom linku.


ĐOKIĆ: Brčko distrikt nudi izvanredne uslove za poslovanje :: Dešavanja u Bijeljini ::\n28. November 2021. / 22:22\nĐOKIĆ: Brčko distrikt nudi izvanredne uslove za poslovanje\nBrčko distrikt je izuzetno zainteresovan za privlačenje novih investicija, za šta ima veoma dobre uslove kroz podsticaje koji su, možda, razvijeniji nego u entitetima, izjavio je ministar enegrgetike i rudarstva Republike Srpske Petar Đokić.\nĐokić je naglasio da postoje izvanredni uslovi za poslovanje kompanije kao što je italijanska Olimpijas niting.\nNa današnjem sastanku Đokića sa direktorom ove kompanije Đovanijem Antoniolijem i gradonačelnikom Brčko distrikta Sinišom Milićem bilo je riječi o mogućnostima otvaranja pogona ove fabrike u Brčkom koja posluje u okviru poznate italijanske grupe Beneton.\nĐokić je naveo da Olimpijas niting posluje u velikim i ekonomski jakim državama i da je veoma bitno da se pojavi i na tržištu BiH.\n“Kompanija razvija proizvodnju zasnovanu na novim znanjima i tehnologijama, te bitno pomaže i unapređuje ukupan ekonomski ambijent država u kojima posluju. Zbog toga nam mnogo znači da dođu i ovdje kod nas”, rekao je Đokić novinarima.\nOn je dodao da je Vlada Republike Srpske spremna da pruži podršku ekonomskom razvoju i napretku Brčko distrikta, koliko god je to moguće.\nĐokić je zahvalio ljudima koji su mu pomogli da organizuje današnji sastanak u Brčkom.\nKompanija Olimpijas niting uspješno posluje i u Srbiji, a sastanku je prisustvovala zamjenik direktora Međunarodne konfederacije Konfindustrija Srbija Silvija Herceg.\nOna je zahvalila Đokiću za poziv, kao i gradonačelniku Brčkog za detaljno predstavljanje informacija o Brčko distriktu.\n“Bila nam je velika čast danas čuti ohrabrujuće podatke o fantastičnom paketu subvencija koje distrikt nudi stranim investitorima”, rekla je Hercegova.\nGradonačelnik Brčko distrikta Siniša Milić rekao je da je danas razgovarano o važnim temama i izrazio zadovoljstvo što je fokus pomjeren sa političkih tema, koje ponekad mogu da uspore privredni razvoj, na privredne teme, kao i na mogućnosti investiranja u Brčko i novo zapošnjavanje.\nOn je saglasan da Brčko distrikt ima veoma stimulativne mjere u oblasti podsticaja, investicija i novog zapošljavanja, te dodaje da mu je drago što je to na određni način prepoznato.\n“Zahvaljujem se ministru Đokiću koji, kao član Vlade Republike Srpske, na ovaj način iskazuje interesovanje da doprinese razvoju naše lokalne zajednice”, rekao je Milić.\nOn je dodao da je ovo bio prvi sastanak na kojem su razmijenjene ključne informacije, a gosti su iskazali određene potrebe i zahtjeve.\n“Mi smo predočili šta je to što Brčko nudi kada je riječ o podsticaju investicija i koje su to prednosti distrikta. Saglasili smo se da je to mnogo više nego što pružaju sredine u našem okruženju”, rekao je Milić.\nOn je dodao da je veoma zadovoljan investicijama u Brčko distriktu.\n“Ohrabren sam ovim razgovorom i razgovorima koje sam prošle sedmice vodio sa privrednicima iz Slovačke koji su takođe izrazili interesovanje za relokaciju svojih proizvodnih pogona na područje distrikta Brčko”, kaže Milić.\nOn je istakao da se Brčko kreće prema zacrtanom cilju, a to je da postane sredina koja će biti pogodna za razvoj, koja će omogućiti novo zapošljavanje i zaustaviti odlazak mladih sa ovih prostora.


Kragujevac: Letnja kampanja dobrovoljnog davalaštva krvi — Викиновости\nKragujevac: Letnja kampanja dobrovoljnog davalaštva krvi\nKragujevac / Srbija (www.kragujevac.rs) Ulepšajte dan sebi, ali i drugima slogan je ovogodišnje Letnje kampanje prikupljanja krvi koju organizuje Institut za transfuziju krvi Srbije u gradovima i opštinama Srbije. U Kragujevcu, ova akcija biće organizovana u četvrtak, 8. jula, od 10 - 18 časova na dva punkta u gradu, kod Krsta gde će biti postavljen autobus, i u prostorijama Crvenog krsta, najavljeno je na današnjoj konferenciji za novinare u zgradi Grada. Organizaciju ove akcije podržali su i GO Crvenog krsta i Grad Kragujevac, a njeni promoteri su Ivan Božović, trener KMF Ekonomac i Zvonko Pantović-Čipi, muzičar.\nPrema rečima Miodraga Jeremića iz Instituta za transfuziju krvi, poznato je da su potrebe za krvlju u letnjem periodu povećane zbog čega se i pokreću ovakve kampanje. Kroz ovu kampanju želimo da promovišemo dobrovoljno davalaštvo kako bismo građanima približili činjenicu da je svakodnevno potrebno oko 1000 jedinica krvi u celoj Srbiji, što znači da na svakih 100 sekundi neki bolesnik, u nekoj bolnici u Srbiji, treba da primi krv. Zbog toga apelujem na sve ljude dobre volje u Kragujevcu da tog dana posete jedan od naših punktova u gradu i daju krv i da pritom znaju da su na taj način nekome spasili život - istakao je Jeremić na današnjoj konferenciji u Kragujevcu.\nInače, Kragujevčani se rado odazivaju ovakvim akcijama o čemu govori i činjenica da je ovo 57. po redu akcija dobrovoljnog davalaštva krvi od početka godine u kojima je prikupljeno oko 4000 jedinica ove dragocene tečnosti. GO Crvenog krsta Kragujevca nedavno je primio zahvalnicu Crvenog krsta Srbije jer je prošle godine u okviru akcija koje je organizovao daleko premašio prag davanja krvi koji iznosi 4 davalaca na 100 stanovnika.Uz apel da se što više naših sugrađana priključi Letnjoj kampanji, u četvrtak, organizatori su obezbedili i jednodnevne karte za Egzit za sve mlade koji se toga dana odluče da budu dobrovoljni davaoci krvi.\nГрад Крагујевац „Летња кампања добровољног давалаштва крви” www.kragujevac.rs, 6. јул 2010. (srpski)\nPreuzeto iz „https://sr.wikinews.org/w/index.php?title=Крагујевац:_Летња_кампања_добровољног_давалаштва_крви&oldid=2017405”\nOva stranica je poslednji put uređena na datum 6. jul 2010. u 17:24 č.


Lijepa prvomajska čestitka, sa malim zakašnjenjem, stigla je bh. inovatorima iz Nigerije – pet članova Asocijacije inovatora Bosne i Hercegovine (AIBiH) dobilo je pet zlatnih medalja za pet inovacija koje su predstavili na međunarodnoj izložbi u dvomilionskom gradu Port Harkor (Nigerija).\nNagrađene inovatorke su – Cazinjanka Meliha Klopić Murtić, magistar bioloških nauka, prvi put se predstavila i odmah zlatnom medaljom ovjenčana za “Čvrsti šampon za jačanje korijena kose”, te njena koleginica po naučnom zvanju Sarajka Nađa Zubčević, za “Antibibakterijsku toaletnu šolju”.\nIstovremeno, nagrađena su dvojica inovatora iz Trebinja – Borko Babalj (Voćni sok za otapanje glutena) i Dragan Spaić (Termos-košnica).\nJoš je jedna zlatna inovacija premijerno izložena iz Hercegovine – “Antivirusna maska”, autora Sašenka Sadikovića iz Ljubuškog.\nAsocijacija inovatora BiH na ovaj način, redovnim promocijama bh. inovacija u svjetskoj konkurenciji predstavlja avangardnog glasnogovornika bh. privrednog potencijala i, istovremeno, pouzdanog promotora BiH kao zemlje u kojoj djeluju kreatori tehničko-tehnoloških inovacija upotrebljivih širom svijeta.\nNedavno je to potvrdila i dr Eniola Ajaji, ambasadorka Nigerije u Mađarskoj.\n“Za mene je velika čast biti akreditiran nerezidentni ambasador u Bosni i Hercegovini. Privredna saradnja naše dvije zemlje je veoma obećavajuća. Mnogo je zajedničkih interesnih tačaka i mogućnosti za saradnju”, kazala je Ajaji, saopšteno je iz Asocijacije inovatora BiH.\nPrethodna vijestSvakoj drugoj osobi u svijetu smanjeni prihodi zbog pandemije\nSlijedeća vijestDanas stiže prvi kontingent vakcina za BiH iz Evropske unije


Kako ćemo znati da je naša beba prepoznala negativnu osobu - Zelena učionica\nKako ćemo znati da je naša beba prepoznala negativnu osobu\nBebe mogu da prepoznaju negativnu energiju kod odraslih i na nju reaguju na različite načine. Na njeno prisustvo uglavnom odgovaraju histeričnim plačom, nervozom i “češkanjem” po glavi, pokazuju istraživanja.\n– Ako beba odjednom promeni raspoloženje i smejanje pređe u plakanje, a iz mirnog položaja počinje da se vrpolji ili se intenzivno hvata za kosicu, znači da joj ne prija prisustvo osobe koja je drži, pokušava sa njom da se igra ili samo sedi pored nje – kaže Majkl Deni, jedan od vođa istraživanja. – To može da bude veoma neprijatno za roditelje koji to gledaju, ali ne treba da se ustručavaju i zbog kurtoazije prema drugome puste svoju bebu da plače. Najbolje je da je uzmu u naručje i povuku se u drugu prostoriju, umire je i uspavaju. Moguće je da je osoba na koju je beba loše reagovala samo u tom trenutku “zračila” negativno, jer je pod stresom i opterećena problemima, pa joj dajte drugu šansu.\nJedan komentar na "Kako ćemo znati da je naša beba prepoznala negativnu osobu"\n16 decembra, 2019 u 1:18 pm


Vesti - Kako do ravnoteže između radnog i porodičnog života?\nŽene kao najčešće žrtve nepoštovanja radnih prava\nKako do ravnoteže između radnog i porodičnog života?\nNeravnopravnost između polova, kao i stereotipi kada je u pitanju uloga žene u porodičnom životu, proizilaze iz neinformisanja o pravima iz oblasti rada i zapošljavanja, kao i dugogodišnje diskriminacije žena u društvu. Fondacija Ana i Vlade Divac i Ministarstvo za brigu o porodici održali su konferenciju „Kako do ravnoteže između radnog i porodičnog života - budućnost rada“, a glavni cilj konferencije bio je jačanje partnerskog odnosa između zaposlenih i poslodavaca, kao i informisanje o pravima iz oblasti rada i zapošljavanja, sa posebnim akcentom na žene.\nImajući u vidu da u Srbiji i dalje postoji neravnopravnost između polova, kao i stereotipi kada je u pitanju uloga žene u porodičnom životu, Aleksandra Čamagić, pomoćnica ministra Ministarstva za brigu o porodici i demografiju istakla je da „mi kao Ministarstvo imamo tu mogućnost da utičemo na to da se povoljna klima za uklađivanje rada i roditeljstva dodatno ojača i da ohrabrimo donosiocima odluka, naročito one na lokalu da usklade ove dve sfere poslovnog i privatnog života“.\nSlavica Đukić Dejanović, specijalna savetnica premijerke u Vladi Srbije izjavila je da „postojeći Zakon o radu otvara mogućnost da zaposleni u dogovoru sa poslodavcem koristi različite forme fleksibilnog radnog vremene, mogućnost rada od kuće i izbor radne smene. Važno je naglasiti i značaj rezultata projekta „Jednaki“ koji ima za cilj stvaranje zdrave radne atmosfere, uspešnije i konkurentnije privrede, ali pre svega povećanje broja zadovoljnih zaposlenih. Ovaj projekat podržava ženu kao ličnost, njenu autentičnost i njene potrebe“.\n„Balansiranje između posla i porodičnog života svakodnevni je izazov za muškarce i žene širom sveta, a direktiva Evropske unije o ravnoteži između poslovnog i privatnog života teži da ojača prava zaposlenih i poboljša uslove rada zaposlenih roditelja, a takođe ima za cilj da obezbedi više fleksibilnosti za zaposlene majke i očeve“, izjavila je Leoneta Pajer, šefica operativnog odeljenja Delegacije EU u Srbiji.\n„U predstavljanju izveštaja sa ovog projekta čuli smo podatak da je 70 odsto očeva sa detetom uspelo da napreduje u karijeri, dok je samo 30 odsto žena u istoj situaciji bilo u mogućnosti da ostvari napredak. Na ovakvo stanje utiču brojni faktori, kako uslovi kod poslodavca, tako i uslovi u široj zajednici, stoga je potreban niz mera kako bismo unapredili postojeće stanje “ istakla je Nevena Šović, savetnica za reproduktivno zdravlja i pitanja mladih u UNFPA za Srbiju.\nPrema podacima Nacionalne strategije za rodnu ravnopravnost Republike Srbije (2016 - 2020), 95% svih žena u Srbiji dnevno troši pet sati na kućne poslove, dok muškarci troše gotovo 40% manje - tri sata i imaju sat vremena više slobodnog vremena nego žene. Jedan od ciljeva projekta ,,Jednaki - Ka rodnoj ravnopravnosti usklađivanjem radnog i porodičnog života zaposlenih“ koji realizuje Fondacija Ana i Vlade Divac zajedno sa Ministarstvom za brigu o porodici je i povećanje nivoa zdravstvene pismenosti i među zaposlenima i među poslodavcima.\nAna Košel, direktorka Fondacije Ana i Vlade Divac smatra da „niko od nas ne sme imati strah kako će biti tretiran na poslu, niti tretman sme da zavisi od toga kog je pola zaposleni, da li radi od kuće ili ne, da li je žena odlučila da se ostvari kao majka, ili nije. Radna prava su naša osnovna prava i insistiranje na poštovanju tih prava mora postati svačiji zadatak “.\nGordana Bjelobrk, koautorka istraživanja „Usklađivanje rada i roditeljstva - poslodavci i zaposleni“ ističe da većina mera socijalne politike u okviru postojeće zakonske regulative usmerena je prvenstveno na rađanje dece, ali ne u dovoljnoj meri i na obezbeđivanje podrške porodicama tokom dužeg perioda odgajanja dece. Fleksibilno radno vreme postaje sve popularnije u savremenim uslovima poslovanja, što je potvrđeno i tokom vanrednih radnih okolnosti prouzrokovanih pandemijom.\n„Priričnik ima za cilj da nas upozna i sa osnovnim principima radnog prava, jer dosta ljudi nije upoznato sa institucijom usklađivanja porodičnih i radnih obaveza, ali i sa pravima u vezi sa plaćenim odsustvom, zakonskim odmorom i pravima na radu. Usklađivanje porodičnih i radnih obaveza nije isključivo pravna kategorija, već odgovornost treba da bude i na lokalnoj samoupravi i poslodavcima, jer su zaposleni važan resurs svake kompanije, a odnos poslodavaca i zaposlenih je pre svega - odnos poverenja“ smatra Bojan Urdarević, profesor radnog prava i autor priručnika o radnom pravu za zaposlene i poslodavce.\nZavršna konferencija realizovana je u okviru projekta ,,Jednaki - Ka rodnoj ravnopravnosti usklađivanjem radnog i porodičnog života zaposlenih“ koji realizuju Ministarstvo za brigu o porodici i Fondacija Ana i Vlade Divac, uz finansijsku podršku Evropske unije, kroz program „Prava, jednakost i državljanstvo“.


Policajac iz Grocke Vladimir Mihailović dao izjavu u tužilaštvu povodom optužbi da je unajmio Dragoljub Simonović, predsednik opštine Grocka, da "mu reši problem sa novinarom".\n- Simonovićeva ćerka Jelena je kuma moje žene. Njih dve su u svakodnevnom kontaktu... Moja supruga je zaposlena u Opštini Grocka u kabinetu zamenika predsednika od 2012. godine - opisuje osumnjičeni policajac svoje poznanstvo sa Simonovićem.\nZatim navodi kako mu je predsednik Opštine Grocka prišao na zabavi i tražio da se spali automobil Jovanovića.\n- Meni je u jednom trenutku tokom proslave, kada smo ostali nasamo, prišao Simonović i pitao me da li mogu da mu pomognem jer ima neki problem sa Jovanović Milanom. Nije spomenuo da se radi o novinaru, niti sam ja znao o kome se radi, to sam posle saznao nakon što je zapaljena njegova kuća, što sam saznao od Igora Novakovića. Meni je Simonović rekao da pronađem neko lice u koje imam poverenja da opomene Jovanovića, te da je potrebno da mu se zapali automobil kao opomena. Meni je Simonović objašnjavao zašto mu je to potrebno, spominjao je nekakav sukob sa njim, ali mene to uopšte nije interesovalo tako da nisam zapamtio... Objasnio mi je ono što je meni bilo bitno da prenesem, a to je gde se nalazi kuća Jovanovića, da je u pitanju automobil "mercedes" sive boje, te da je automobil parkiran u garaži u ulici... Simonović je u mene imao poverenja. Ja sam mu rekao da ću pokušati da pronađem osobu koja bi to mogla da učini - naveo je Mihailović.\nOn je zatim ispričao kako je angažovao Igora Novakovića, koga je znao odranije, a čuo je da se navodno "bavi zelenašenjem", te je pretpostavio da će za neposrednog počinioca naći nekog iz kriminalne sredine.\nMilan Jovanović, novinar koji iz dana u dan strahuje za svoj život jer je nalogodavac pušten na slobodu\n- Nisam želeo da se ugrađujem u ovaj posao, nisam želeo nikakvu korist, za mene je jedini motiv - bio sam svestan pozicije koju ima Simonović u društvu, bio sam svestan njegove društvene moći - pa sam računao sa tim da mi može pomoći u mom životu i u životu moje porodice - kazao je Mihailović.\nNaime, nakon što je prošle srede saslušan poslednji svedok u slučaju koji Drugo osnovno javno tužilaštvo vodi protiv predsednika opštine Grocka, istraga u slučaju paljenja kuće novinara Milana Jovanovića završena je. Samim tim, u narednom periodu očekuje se da tužilaštvo donese odluku o podizanju optužnice protiv predsednika Opštine Grocka. Ukoliko do toga dođe, Dragoljubu Simonoviću za krivično delo "izazivanje opšte opasnosti" koje mu se stavlja na teret preti kazna do pet godina zatvora.\nPodsetimo, Dragoljub Simonović pušten je iz pritvora nakon što su saslušani svi svedoci. Nakon 38 dana od hapšenja, on je u četvrtak napustio Centralni zatvor u Beogradu.\nSimonović je juče podneo ostavku na mesto predsednika opštine Grocka i sve stranačke funkcije.\n- Ja jesam osumnjičen, ali ne i osuđen - napisao je Simnović u saopštenju.\nSIMONOVIĆ SE PRAVDA PRED TUŽIOCEM "Policajac mi je ponudio da se REŠI NOVINARA ako mu unapredim ženu, i ja sam pristao"


Poziv gradonačelniku Banja Luke Igoru Radojičiću: Povući tužbeni zahtjev protiv organizatora skupa „Pravda za Davida“\nPotpredsjednik SDP BiH Vojin Mijatović\nPozivam Igora Radojičića , gradonačelnika Banja Luke da povuče tužbeni zahtjev koji je u ime Grada podnesen protiv organizatora skupa „Pravda za Davida“ održanog 30.12. 2018. godine, a kojim je navodno usljed „propale“ Nove Godine isti oštećen za iznos od 178.445,00 KM!\nPredmetna tužba pokazuje da dosadašnje sramno ponašanje Igora Radojičića u slučaju ubistva banjalučkog studenta Davida Dragičevića nije plod slučajnosti. Perfidnim karikiranjem povoda i stvarnih razloga u svrhu svoga partijskog pozicioniranja, a u cilju zadržavanja kandidature za prvog čovjeka Grada, jasan je cilj Radojičića. Neprihvatljivo je da kolateral budu naivna banjalučka djeca kao moneta tog stranačkog poltronizma i pozicioniranja.\nNedostatak empatije i elementarnog bontona kod Radojičića je njegova individualna stvar, ali Grad Banja Luke ne smije da bude u funkciji moralnog sunovrata Igora Radojičića, već isključivo u interesu građana Banja Luke.\nSve i da jeste nastala predmetna šteta, ta cifra nije vrijedna uništenja života troje mladih ljudi, djece Banja Luke. Između ostalog, pa taj iznos je višestruko premašen samo od Helikopterskog servisa za vožnje pjevačica na privatne i partijske zabave političke opcije kojoj Radojičić pripada. Poruka represije, a ne korekcije i tolerancije mladalačke slobode ne može i ne smije biti referenca ovog Grada!!!\nOd cinizma Igora Radojičića jedino su društveno tragičniji postupci tzv. opozicije koja je regrutovala tek punoljetnu omladinu, te žrtvovala njihovu naivnost za lični interes uskog kruga partijskih funkcionera, tačnije „elite“ Partije demokratskog progresa. Scenario je već viđen na lažnom zaklinjanju i dobijanju mandata na tragediji jedne porodice.\nOčigledno, tu nema pijeteta ni prema mrtvima, a niti prema živima.\nI dok Branislav Borenović , vječiti profesionalni opozicionar džogira po sarajevskim parkovima, za primanja koja se trenutno mjere u stotinama hiljada maraka, ova naša djeca su osuđena na totalnu propast, a da nisu ni počeli živjeti.\nPrema tome, nedopustiva je ova konverzija – novac za uništenje mladih života, te ću lično i svakom drugom obliku učiniti sve da neutrališem katastrofalne posljedice raznih Radojičića, Borenovića i sličnih i njihovu konverziju političkih karijera na uštrb građana Banja Luke. To što se zovete jedni vlašću drugi opozicijom ne daje vam za pravo da uništavate više grad Banja Luku i građane ovog grada!!!


Lekar na kućnom pragu\nPočetak/Zdravlje/Lekar na kućnom pragu\nLekari niškog Doma zdravlja će u saradnji sa GO Crveni Krst pružati neophodnu pomoći građanima na teritoriji teritoriji te opštine. Medicinske ekipe će u periodu od 5. marta do 28. maja, subotom i nedeljom obilaziti stare, iznemogle i nepokretne bolesnike u 23 seoska naselja i na licu mesta pružati neophodnu medicinsku pomoć.\nMaltene na kućnom pragu medicinsko osoblje će od stanovnika teritorije Crveni Krst uzimanje medicinske anamneze, klinički pregled, EKG u kućnim uslovima, šećer u krvi i saveti lekara u vezi sa lečenjem hroničnih bolesti.\nGradska opština Crveni Krst je obavestila lokalne oblike mesne samouprave – savete građana sa svoje teritorije da spreme spiskove iz svoje sredine građana koji su predmet medicinskog obilaska i da se saveti građana stave na raspolaganje dežurnim medicinskim ekipama prilikom obilaska terena.\nPredsednik Gradske opštine Crveni Krst odrediće većnike u Veću Gradske opštine Crveni Krst koji će biti zaduženi za praćenje ove aktivnosti na terenu.\nIz napred navedenih razloga obaveštavamo sve građane sa seoskog područja sa teritorije Gradske opštine Crveni Krst da se informišu preko saveta građana svojih mesnih kancelarija ili preko Gradske opštine Crveni Krst (Bulevar 12. Februar br. 89, tel. 583-700, kontakt osoba: Aca Radojković, predsednik Komisije za rad sa savetima građana Skupštine Gradske opštine Crveni Krst, mob.tel. 065/833-18-48).\nDijagnostika Dom zdravlja GO Crveni Krst lekar medicinske usluge Miroslav Milutinović


Održavanje 47. Međunarodnog susreta dece Evrope „Radost Evrope 2016” | Adria Daily\nU Beogradu je otvoren 47. po redu Međunarodni susret dece Evrope „Radost Evrope 2016”, pod sloganom „Tesla – čista energija”.\nIgra, pesma, drugarstvo, razumevanje drugog i drugačijeg i dečje stvaralaštvo su sinonimi za ovu manifestaciju na kojoj se susreću deca iz Evrope, starosti od sedam do petnaest godina.\nPočetkom svakog oktobra, kao deo „Dečje nedelje”, deca iz Beograda u svojim porodicama ugoste više stotina vršnjaka iz cele Evrope, koji sa sobom donose zvuk, pokret, sliku, običaje svoje zemlje i različita umeća koja u toku šest dana programa pokažu na trgovima, ulicama i u dvoranama Beograda.\nKarneval u centru grada, Susreti prijateljstava, Međunarodni likovni konkurs sa svojom završnom izložbom, zabavni program na Adi Ciganliji, Gala koncert u „Sava centru” i velika zajednička žurka programski su segmenti Manifestacije koji obogate svake godine kulturnu ponudu grada, a deci pruže pregršt mogućnosti za zabavu i druženje.\nOrganizator „Radosti Evrope” je Dečji kulturni centar Beograda, a osnivač i pokrovitelj Gradska uprava Grada Beograda. Takođe, nedavno je zatvoren jubilarni 50. Beogradski internacionali teatarski festival (BITEF), ove godine održan pod sloganom „Na leđima mahnitog bika”.\nPogledajte video-snimak najave ovogodišnje manifestacije „Radost Evrope”, koja će biti održana od 2. do 5. oktobra:\nTagsBeograd deca evropa kultura program\nPRVI PUT U PANČEVU Nova Festivala- Festivala nove umetnosti\nČuveno Kuningovo delo ponovo na aukciji ove jeseni


Agrokorove kompanije u BiH zapošljavaju više od 5200 radnika | Moja Hercegovina\nPočetna / Agrokorove kompanije u BiH zapošljavaju više od 5200 radnika\n4. Maja 2017. 17:04\nSavjet ministara BiH usvojio Informaciju Ministarstva spoljne trgovine i ekonomskih odnosa o aktuelnoj krizi u kompaniji „Agrokor“ i njenim poslovnim društvima u Bosni i Hercegovini s mogućim implikacijama na domaću ekonomiju.\nInformacija sadrži zaključke više sastanaka predstavnika nadležnih institucija u BiH, resornih ministara zemalja regije i predstavnika Savjeta ministara BiH s predstavnicima Vlade Republike Hrvatske, saopšteno je iz Savjeta ministara BiH, prenosi N1.\nSavjet ministara BiH, u skladu s postignutim dogovorom s predstavnicima Vlade Hrvatske, očekuje dostavljanje plana aktivnosti za stabilizaciju stanja u „Agrokoru“ s detaljnom inventurom obaveza i dugovanja ovog koncerna, kao i planom za izmirenje i kontinuirano praćenje obaveza prema dobavljačima bez diskriminacije.\nNadležne institucije u BiH, u skladu sa zakonskim ovlaštenjima, provode kontinuiranu kontrolu finansijskih tokova između kompanija – kćerki „Agorokora“, uz zabranu rizičnih transakcija.\nU „Agrokorovim“ kompanijama – kćerkama u Bosni i Hercegovini zaposleno je više od 5.200 radnika, aktivno je više od 1.300 dobavljača, a ova privredna društva imaju godišnji obrt od više od 500 miliona evra.\nPrema dostupnim podacima, dugovanja dobavljačima „Agrokorovih“ kompanija u BiH na dan 31. 12. 2016. godine iznosila su 318 miliona KM, od čega 170 miliona KM domaćim dobavljačima. U prva tri mjeseca 2017. godine dugovanja prema domaćim dobavljačima su smanjena na 131 milion KM, od čega je 74 miliona KM sa dospijećem.\nOznakeagrokor BiH upitna radna mjesta


Časovnik inspirisan najpoznatijim kazinom sveta - Lux Life luksuzni portal: Moda, Stil, Trendovi, Kolekcije 2018...\nIako je Ateliers deMonaco brend svoje poslovanje preselio u Ženevu 2015.godine kako bi dobili prestižni Ženevski pečat, oni i dalje u svojoj srži čuvaju svoje poreklo…\nPrateći otvaranje prvog butika u Hotel Hermitage Monte Carlo, ovaj luksuzni časovničarski brend nam je predstavio jedinstveni Tourbillon Casino de Monte-Carlo, odnosno specifični časovnik dizajniran kao omaž najčuvenijeg kazina u čitavom svetu.\nSa interesantnom gravurom koju možemo videti i na fasadi čuvenog kazina, predstavljenoj na brojčaniku kreiranom od 18-karatnog belog zlata, ovaj časovnik je kreiran u skadu sa XP1 automatskim tourbillon mehanizmom XP1. Ono što je zaista interesantno je činjenica da je majstor graviranja dekorisao gornji sloj brojčanika avenijom, redovima palmi i stepenicama koje vode do kazina.\nSrednji sloj oslikava remek delo arhitekture u belle epoque stilu, od njegovih kraljevskih statua, pa sve do dve čuvene kupole, dok poslednji sloj predstavlja oblacima ispunjen pejzaž grada. Ovaj časovnik je definitivno komad koji će svima privući pažnju, ne samo neverovatnom gravurama, već i turbijonskim kavezom od belog zlata.\nSa cenom od 154.700 dolara, Tourbillon Casino de Monte Carlo nije baš pristupačan svima, ali, sa druge strane, on nije svima ni namenjen.


Predsednik Skupštine Kosova Gljauk Konjufca izjavio je povodom inicijative da čine sve što je moguće da obezbede podršku.\n"Tamo imamo i delegaciju koja je stalni predstavnik Kosova u parlamentu, koji redovno učestvuju na skupštini Saveta Evrope", rekao je Konjufca prištinskim medijima.\nPredsednica Kosova Vjosa Osmani izjavila je da je Priština obezbedila podršku Litvanije za članstvo u Savetu Evrope.\nOsmani se u Litvaniji sastala sa predsednikom te zemlje Gitanasom Nausedom, zahvalivši mu na podršci za pridruživanje Savetu Evrope i NATO-u, prenose mediji u Prištini.\n"Mislim da se slažete da su ove vrednosti ugrožene od strane Rusije, ne samo u Ukrajini, već i šire. Raskrsnica na kojoj se nalazimo definisaće Evropu u narednim godinama. Gospodine predsedniče, danas smo tokom sastanka razgovarali o članstvu Kosova u Savetu Evrope i NATO-u i EU, i hvala vam na podršci koju ste nam pružili. Mi smo zahvalni za državnu izgradnju Kosova", rekla je Osmani.\n22.05.2022 Otac Ilarion novi vladika SPC na Kosovu (1490)


11 gradova na crnoj listi u Srbiji: Ovde je broj zaraženih najveći, prosečna starost preminulih 63,8 – PostInfo\nHome Vesti 11 gradova na crnoj listi u Srbiji: Ovde je broj zaraženih najveći, prosečna starost preminulih 63,8\nStatistika korona virus Srbija Printskrin: covid19.rs\nOsim prestonice, grad na “crnoj listi” je i Valjevo, u kome je 47 ljudi zaraženo. U međuvremenu Ćuprija je premašila Niš po broju inficiranih ljudi – trenutno u tom gradu 41 pacijent je na posmatranju zbog virusa korona, dok u Nišu ta brojka iznosi 37.\nSa 18 slučajeva slede Kragujevac i Kruševac, dok je u Čačku pozitivan test uradilo 11 ljudi.\nLeskovac i Vranje broje devet slučajeva, a Novi Sad i Požarevac osam.\nU poslednja 24 sata testirana je 371 osoba, od čega je kod 131 potvrđeno prisustvo koronavirusa. Takođe, u poslednjih 24 sata hospitalizovano je 19 osoba, čime je ukupan broj pacijenata koji se leče u bolnici porastao na 331. U Kliničkom centru Vojvodine hospitalizovano je 35 ljudi, od kojih je četvoro na respiratorima, dakle u vrlo teškom stanju.\nPodsetimo u Srbiji je, zaključno sa jučerašnjim presekom stanja, obolelo 659 ljudi, dok je 10 preminulo – šest muškaraca i četiri žene. Prosečna starost preminulih muškaraca iznosi 62,3 godine, a žena 66. Stopa smrtnosti u Srbiji trenutno iznosi 1,52 odsto.\nDanas će prvi pacijenti koji imaju lakšu kliničku sliku biti smešteni na Beogradski sajam.\nU svetu je obolelo oko 665.000 ljudi, dok je preko 30.000 umrlo, od toga trećina u Italiji.


Zvaničnici Srpske čestitali Dan boraca - FILTER\nZvaničnici Srpske čestitali Dan boraca\nCvijanović je istakla da su, vođeni idealima slobode, pravde i ravnopravnosti, pripadnici Vojske Republike Srpske sa velikom hrabrošću i odlučnošću branili svoj narod i vjekovna ognjišta, saopšteno je iz Kabineta predsjednice Srpske.\nPredsjednik Narodne skupštine Republike Srpske Nedeljko Čubrilović čestitao je predsjedniku Boračke organizacije Srpske Milomiru Savčiću i svim bivšim pripadnicima Vojske Republike Srpske 15. februar – Dan borca Republike Srpske i Prvog srpskog ustanka.\nČubrilović je u čestitki istakao da će Narodna skupština Republike Srpske nastaviti da donosi zakonska rješenja koja će na najbolji mogući način regulisati prava boraca i ratnih vojnih invalida kako bi najzaslužniji za odbranu Republike Srpske u odbrambeno-otadžbinskom ratu svoja prava riješili na najbolji mogući način i ostvarili bolje životne uslove za sebe i svoje porodice.\nSrpski član i predsjedavajući Predsjedništva BiH Milorad Dodik čestitao je predsjedniku Boračke organizacije Srpske Milomiru Savčiću i svim bivšim pripadnicima Vojske Republike Srpske 15. februar – Dan boraca Republike Srpske i Prvog srpskog ustanka.\nTags: Dan boraca RS Željka Cvijanović Milorad Dodik Nedeljko Čubrilović\nSledeća Savčić: Potrebna “mobilizacija” s ciljem odbrane istine o ratu


OSI mogu mnogo da pruže poslodavcima | MINA\nNaslovnicaCrna GoraOSI mogu mnogo da pruže poslodavcima\nOSI mogu mnogo da pruže poslodavcima\nPodgorica, (MINA) – Poslodavci u Crnoj Gori treba da znaju da im osobe sa invaliditetom (OSI) mogu dosta pružiti, i da im Zakon omogućava veliki broj subvencija kako bi manja za manje novca dobili radnika koji će odgovoriti na njihove zahtjeve, smatraju u Udruženju paraplegičara.\nGeneralni sekretar Udruženja Dejan Bašanović kazao je da državne i lokalne institucije zapošljavaju OSI i da bi to trebalo da bude podstrek za privatni sektor.\n„Živimo u takvom vremenu da za sve mora da postoji očigledan primjer koji će da pokaže da OSI mogu da odgovore radnim kompetencijama, ali da država koja je na prvom mjestu treba da sprovodi jake kampanje i da ih uključi što više u društvo“, rekao je Bašanović agenciji MINA.\nPrema njegovim riječima, Zavod za zapošljavanje i nevladine organizacije sprovode veliki broj programa koji povećavaju radne sposobnosti OSI, ali se, nažalost, još ne postiže krajnji cilj kako bi ih zadržali da rade kod nekih od poslodavaca.\n„Kada su zaposleni u nevladinom sektoru, te organizacije se projektno finansiraju i samim tim njihov radni odnos većinom ne traje duže od godinu“, istakao je Bašanović.\nNakon toga, objasnio je Bašanović, ne dobijaju kontinuitet rada, već se vraćaju se na Biro gdje moraju da traže neko novo zaposlenje.\n„Svako traži priliku da se kroz svoj rad iskaže na nekom poslu, pa i osobe sa invaliditetom, iako im je teško da se zaposle jer veliki broj javnih ustanova nije pristupačan“, istakao je Bašanović.\nPrema njegovim riječima, kada se govori o privatnom sektoru još su pristupni streotipi, konzervativizam i netolerancija.\n„Iako je zakonska regulativa dosta dobro riješena i daje benefite poslodavcima koji zaposle osobe sa invaliditetom, oni se i dalje opredjeljuju da uplaćuju sredstva u Fond za profesionalnu rehabilitaciju zapošljavnja OSI, nego što bi ih oni sami zaposlili“, kazao je Bašanović.\nOn je rekao da su prije deset godina OSI bile manje uključene u neke društvene integracije i tokove društva.\nPrema njegovim riječima, broj zaposlenih i integrisanih osoba sa invaliditetom je i dalje daleko od zadovoljavajućeg broja.\n„Ali u odnosu na ranije, smatram da su povećanju toga broja doprinijele nevladine organizacije koje bave zaštitom prva osoba sa invaliditetom“, istakao je Bašanović.\nOn je kazao da su nevladine organizacije počele da zapošljavaju osobe sa invaliditetom, da organizuju razne trebine i seminare i da podižu svijest samih OSI o njihovim mogućnostima.\n„Uključivanjem kroz sport, kulturne i neke druge događaje, OSI polako pronalaze svoje mjesto u društvenom sistemu“, dodao je Bašanović.\nKako je naveo, i dalje je broj zaposlenih OSI nezadovoljavajući, jer na to utiču drugi problemi koji ih sprječavaju da budu konkurentni u odnosu na druge.\n„Da bi se OSI integrisale u društvo, postoji veliki set nekih drugih problema koji nije riješen, a na kojima se intezivno radi“, kazao je Bašanović.\nTu se misli, kako je pojasnio, na pristupačnost javnih objekta i površina koje prije svega uključuju obrazovne institucije, „jer ako OSI dobiju adekvatno obrazovanje onda postoji mogućnost da se zaposle u nekim javnim institucijama“.\n„Kada završe sa školovanjem, ako javne institucije koje bi trebalo da ih zaposle nijesu pristupačne, to je drugi segment i problem“, rekao je Bašanović.\nOn je istakao da, ako se za OSI ne obezbijede adekvatni uslove, oni će biti kategorija drugog lica koje neće moći da dobije šansu da iskaže svoje sposobnosti na radnom tržištu.\n„Ukoliko OSI imaju afinitete za neko buduće zanimanja, u većini slučajeva ne upišu škole koje bi željeli, nego upisuju one koje su ima u tom trenutku dostupne i pristupačne“, pojasnio je Bašanović.\nOn je dodao da ima nekoliko crnogorskih fakulteta koji su pristupačni, i da se polaka otvara dijapazon školskih ustanova koji imaju veći broj programskih šema koje odgovaraju OSI.\n„Osobe sa invaliditetom su navikla da se bore sa nekim prekama, i ako ih neko od poslodavaca odbije ne treba da odustaju, već da se prijavljuju na konkurse i poboljšavaju svoje radne sposobnosti“, istakao je Bašanović.\nOn je rekao da, ukoliko OSI dobiju prilku u vidu probnog ili pripravničkog rada, treba da pokažu svoje znanje i da ubijede poslodavca da su kadri i sposobni da obavljaju taj posao kao i sve ostale osobe.\n„Ono što bi bila poruka poslodavcima jeste da OSI ne traže milostinju, nego šansu kako bi na poslu pokazali svoje radne kvalitete, kompetencije i, ukoliko zadovolje potrebe, da ih zaposle“, zaključio je Bašanović.


Igrač Fenerbahčea zaplakao nakon promašenog penala - SandzakHaber.Net , Sandžačke Internet Novine !\nNaslovna Sport Fudbal Igrač Fenerbahčea zaplakao nakon promašenog penala\nIgrač Fenerbahčea zaplakao nakon promašenog penala\nOd Redakcija - 26. Aprila 2013. 0 86 Podeli na Fejsbuku\ntweet Ekipa Fenerbahčea je u prvom polufinalnom duelu sa Benfikom ostvarila minimalnu pobedu , međutim , koliko su puta okvru gola pogađali igrači Fenera , rezultat od 1:0 bi slobodno mogli nazvati blagim razočarenjem .\nCentralna figura večeri je bio Christian Baroni , koji nije uspio realizovati kazneni udarac za Fenerbahče . Koliko je pogođena stativa potresla Baraonija , najbolje pokazuje trenutak odlaska na poluvreme , kada su emocije bile očigledno prejake za igrača turskog tima .\nIpak , može se utešiti sa tim što je upravo on odlično izveo korner nakon kojeg je Korkmaz zabio pobednički gol za Fenerbahče .\nCris cry by Samu035\nKLJUČNE REČIFenerfenerbahcenovi pazarpenal PODELI\ntweet Prethodni tekstFK Novi Pazar : Borba za superligu se nastavlja!Sledeći tekstNajbolje destinacije za bračna putovanja Redakcija\tPOVEZANE OBJAVEVIŠE OD AUTORA


Skup: Inkluzivno obrazovanje trebalo bi da bude obrazovanje za sve – Gradskibiro.rs\nSkup: Inkluzivno obrazovanje trebalo bi da bude obrazovanje za sve\nBEOGRAD, 2. novembra 2015. (Beta) – Ministаr prosvete, nаuke i tehnološkog rаzvojа Srđаn Verbić izjavio je danas da nije zadovoljan što se u Srbiji i dalje priča o inkluzivnom obrazovanju kao o posebnom vidu obrazovanja, a ne kao o obrazovanju za sve.\nVerbić je rekao da inkluzivno obrazovanje treba da bude obrazovanje za sve i mora da se podrazumeva, a da cilj neće biti postignut dok svi u Srbiji ne budu uključeni u sistem obrazovanja.\n“Kada govorimo o inkluzivnom obrazovanju govorimo o kvalitetnom obrazovanju za sve, koje uvažava ličnost deteta. Da pronadjemo njegove poncijale i da ih maksimalno iskoristimo”, rekao je Verbić otvarajući okrugli sto ”Politike i prаksа inkluzivnog obrаzovаnjа u Srbiji.\nDirektor Unicef-а u Srbiji Mišel Sen Lot ocenio je da proces inkluzovnog obrazovanja daje vidljive rezultate.\nDirektor Unicefa u Srbiji naveo je da i dalje postoji veliki jaz kadaje reč o ravnopravnosti.\nPrema njegovim rečima, anketa iz 2014. godine pokazala je da 50 odsto dece iz opšte populacije pohadja predškolsko obrazovanje.\n“Za najsiromašnije taj procenat iznosi devet odsto, dok za romsku decu iz neformalnih naselja taj procenat iznosi šest odsto. Stopa upisa u Osnovne škole za opštu populaciju iznosi 97 odsto, za romsku populaciju 69 odsto. Stopa završavanja osnovne škole za opštu populaciju 93, a za decu iz romske populacije 64 odsto” naveo je on.


Zen carstvo u spavaćoj sobi: zavirite u novu IKEA Wellness kolekciju! – Imaginarijum – regionalni lifestyle magazin\nod Imaginarijum Mart 10, 2018 5:41 pm0\nOkretanje zdravijim životnim navikama koje je od ranih 2000-ih sve prisutnije na globalnom nivou, uslovilo je i gigantski rast wellness industrije, oličene u masovnoj popularnosti različitih psiholoških edukacija, antistress programa, organske ishrane, joge i drugih aktivnosti koje u značajnoj meri podstiču balans tela i duha.\nOvom rastućem trendu nedavno se priključio i švedski brend nameštaja IKEA, predstavivši potrošačima prvu joga home decor kolekciju. Prema rečima proizvođača, “HJÄRTELIG kolekcija kreirana je sa željom da vam bude udobno dok sedite, vežbate ili spavate i pomogne vam da u svom domu kreirate i održite mirnu i relaksirajuću atmosferu kao otklon od prečesto komplikovane i stresne svakodnevnice“. HJÄRTELIG serija artikala za spavaću sobu izrađena je od održivih materijala kao što su laneno platno, pluta, ratan i borovina, a u njoj se, pored joga prostirki, posteljine, baldahina i multifunkcionalnih komada nameštaja, mogu naći i opuštajući mirisi za prostorije koje je IKEA kreirala u saradnji sa švedskom kućom parfema Givaudan.\nUkoliko je zdrav i aktivan život bez stresa vaša odluka za 2018, početak proleća je pravo vreme za ove pozitivne promene, a biće dobro ako ovu transformaciju započnete sa adekvatnim preuređenjem vašeg ličnog, životnog prostora.\nStoga vam dajemo priliku da pogledate kako izgleda editorijal HJÄRTELIG kolekcije čiji se dolazak u zvanične IKEA objekte očekuje sa prvim danima aprila!\nPogledajte kako izgleda stanovanje u "nevidljivoj kući"!\nVodimo vas u obilazak kreativnog co-working prostora u Varšavi


Nakon priključivanja tri prvoligaša iz regiona, održan finalni sastanak projektnog tima – Razvojni centar za mlade\nPočetna Vesti Nakon priključivanja tri prvoligaša…\nPartneri koji su svoju saradnju ozvaničili potpisivanjem Memoranduma o razumevanju, te pristupili zajedničkim inicijativama i izradi projektnih ideja usmerenih pre svega na borbu protiv negativnih pojava u sportu i kroz sport, sastali su se danas u Beogradu kako bi finalizovali pripremu projekta za Erasmus+ otvoreni poziv u oblasti sporta.\nInicijativa koja je obuhvatila 6 zemalja, predstavnike omladinskog, obrazovnog i sportskog sektora, od čega 11 istaknutih fudbalskih klubova, fokus stavlja na širenje pozitivnih vrednosti kroz fudbal, kao jednu od najmasovnijih i najpraćenijih sportskih disciplina na svetu. Verujući u značaj iste, partneri su o daljim namerama obavestili EPAS (European Partial Agreement on Sport) Saveta Evrope, te predsednika i različite strukture unutar UEFA, imajući u vidu da je projektni predlog između ostalog i u liniji sa Sporazumom o saradnji koji su 2018. godine potpisali upravo UEFA i Savet Evrope, zagovarajući etiku u sportu, te promovisanje i zaštitu ljudskih prava u sportu i kroz sport.\n„Podrška i spremnost različitih aktera da budu deo ovog procesa garantuju nam da smo na pravom putu. Razradi ideje pristupili smo sveobuhvatno, uz redovne konsultacije i sastanke sa partnerima, kako bi se glas svakog od njih uvažio, i posebno smo ponosni što su nam se od poslednjeg sastanka u namerama pridružili i HNK Gorica iz Hrvatske, FK Željezničar iz Sarajeva, Bosna i Hercegovina i FK Maribor iz Slovenije, prepoznajući ovu ideju kao društveno značajnu. Dodatno, u konzorcijumu su nam i jedan ženski fudbalski klub, romsko sportsko društvo, te klub iz multinacionalne i multietničke sredine, jer vođeni principom „ništa o njima bez njih“, ne želimo da razgovaramo o različitim oblicima diskriminacije u sportu bez onih koji su istom u najvećoj meri pogođeni“, izjavila je programska direktorka Razvojnog centra za mlade, Aleksandra Knežević.\nSport je moćan kanal u prenošenju pozitivnih društvenih poruka i promociji pozitivnih društvenih vrednosti i naš je zadatak da istaknemo ono najbolje u njemu, polazeći od potrebnih edukacija sportskih radnika, a pre svega trenera koji su u dnevnom kontaktu sa decom i mladima. Verujemo da sport može da donese širenju tolerancije i razumevanja ako se njegov nemerljivi uticaj pravilno koristi, jednoglasni su u poruci akteri današnjeg sastanka.\nNovi Erasmus+ projekat Razvojnog centra za mlade\nUpitnik o sindikalnom aktivizmu mladih u javnom sektoru\nZavršna konferencija „Sa Opštinom na TI“ kao uvod u nove aktivnosti


Uspešno testirani raketni kompleksi „Utjos“ na Krimu - Sputnjik Srbija\n15:28 21 April 2021\nUspešno testirani raketni kompleksi „Utjos“ na Krimu\n© Foto : Youtube/Valeriй Ivanov\n20:29 18.11.2016 Preuzmite kraći link\nBorbena gotovost dva obalska interkontinentalna raketna kompleksa „Utjos“ na Krimu je obnovljena i potvrđena uspešnim lansiranjem krstarećih raketa P-35, saopštio je izvor u bezbednosnim strukturama Krima.\nTi kompleksi su na Krimu razmešteni u sovjetsko vreme.\nPrema rečima izvora, Crnomorska flota sada ima dva minska raketna kompleksa „Utjos“, a u svakom od njih su dva kontejnera za lansiranje raketa.\nRaketni kompleksi „Utjos“, naoružani krstarećim raketama P-35, mogu da pogađaju ciljeve na udaljenosti od 300 kilometara.\nRaketa P-35 dostiže brzinu veću od 2.000 kilometara na sat, a opremljena je bojevom glavom od 560 kilograma.\nkrstareće rakete, raketni kompleks Iskander, proba, testiranje, Krim


Arsenal mora biti zdrav uz Konstraktu - Moć muzike\nHomepage / Festivali / Arsenal mora biti zdrav uz Konstraktu\n6. maja 2022. by Marina PesicFestivali\nPredstavnica Srbije na ovogodišnjem Evrosongu u Torinu, Konstrakta, nastupiće poslednje, treće večeri 12. Arsenal festa u Kragujevcu, u subotu 2. jula na Main stageu Kneževog arsenala. Tekstopisac i pevačica koja je privukla ogromnu pažnju domaće, ali i regionalne i evropske javnosti, pesmom „In corpore sano“ i pobedom na takmičenju „Pesma za Evroviziju“, na glavnoj bini pridružiće se, na zatvaranju festivala, pank-rokerima Goblinima i svetskim zvezdama, Thievery Corporation.\nAna Đurić Konstrakta pojavila se na sceni 1997. Afirmisala se u bendovima Mistakemistake i, pogotovo, Zemlja gruva. U junu 2019. objavila je pri solo singl „Žvake„, a njegov naslednik, „Neam šamana“, zahvaljujući, pre svega, neobičnom tekstu, naišao je na oduševljenje, pa su mnogi tek tada obratili pažnju na njen nesvakidašnji stilski izraz. Pesma „In corpore sano“, sa hipnotičkim refrenom „Umetnica mora biti zdrava, biti zdrava…“, koji pevaju sve generacije, izmamila je brojne komentare čim se pojavila na „Jutjubu“, a onda je, posle prve polufinalne večeri nacionalnog izbora za Evrosong, nastala prava euforija, koja je kulminirala pobedom u finalu. „In corpore sano“, zajedno sa numerama „Nobl“ i „Mekano“, deo je dvanaestominutnog spota „Triptih“. Konstrakta, koja je ekspresno postala domaća i regionalna zvezda, potpisala je, na talasu velikog uspeha, ugovor sa svetski čuvenom izdavačkom kućom Virgin, a odmah su usledili i brojni pozivi za nastupe, pa će joj koncertno leto biti ispunjeno.\nFotografije: Marina Pešić (Konstrakta)/Arsenal Fest Promo\nArsenal Fest, Festival, Konstrakta, Kragujevac49 views Likes 0\nNišville obeležava Svetski dan džeza 30. aprila u Nišu i Briselu\nNišville jazz festival će i ove godine tradicionalno obeležiti Svet...